
«Όλοι οι άνεργοι να κληθούν να δουλέψουν όπου τους 
χρειάζεται η Πολιτεία, η Τοπική Αυτοδιοίκηση και ο Ιδιωτικός 
Τομέας. Από το να μαζεύουν ελιές (χιλιάδες τόνοι παραμένουν 
αμάζευτες), ή άλλα αγροτικά προϊόντα, να καθαρίσουν τις 
παραλίες ή δρόμους, να φυτέψουν δένδρα, να κάνουν βοηθητικές 
εργασίες σε τεχνικά έργα, σε μαγαζιά, συνεργεία, επιχειρήσεις, 
ανάλογα με την ηλικία, τις δεξιότητες, την έφεση και την όρεξη 
του καθενός. 

Ταυτόχρονα, να ζητηθεί από τις επιχειρήσεις αν θα τους 
ενδιέφεραν κάποιοι εργάτες, ή υπάλληλοι για 3 μήνες χωρίς 
επιβάρυνση. Είναι σημαντικό οι άνεργοι με την εθελοντική εργασία 
να ξετριφτούν, να μπούνε σε κάποια δράση, έστω και ταπεινή. 
Να έρθουν σε επαφή με τους αυριανούς εργοδότες. Ακόμα και 
οι τελειόφοιτοι του Γυμνασίου και οι Πρωτοετείς και Δευτεροετείς 
των ΑΕΙ, κλπ., να εργάζονται το καλοκαίρι 5 βδομάδες σε 
αντίστοιχες εργασίες για να αποκτήσουν κάποια στοιχειώδη 
εργασιακή εμπειρία. 

Παράλληλα, θα βγει και κάποιο επωφελές έργο για την 
Χώρα, τώρα που υπάρχει ανάγκη! Το ένα θα ανατροφοδοτεί το 
άλλο! Η παραγωγή κάποιου έργου θα δημιουργήσει ευκαιρίες 
και ανάγκη και πραγματική ζήτηση για περισσότερο έργο (και 
περισσότερες πραγματικές και κανονικά αμειβόμενες θέσεις 
εργασίας). 

(...) Οι νέοι μας αποφοιτούν από τα λύκεια και τα 
πανεπιστήμια με ελάχιστη τεχνογνωσία ($/<///$). Προτείνω όλοι οι 
νέοι και οι νέες από I 7-23 ετών να ενταχθούν σε προγράμματα 
μαθήτευσης (αρρ^ηΤιεοεΝρ) στα εργοστάσια και τις βιομηχανικές 
μονάδες της χώρας (όχι σε γραφεία) για δύο καλοκαίρια. Με 
αμοιβή μόνο χαρτζιλίκι για οδοιπορικά και φαγητό. Έτσι θα 
αποκτήσουν κάποιες χρήσιμες δεξιότητες και θα καταλάβουν τι 
θα πει δουλειά*». 

Πέτρος Δούκας (πρώην υφ. Οικονομικών), «Οετ Οτεεεε 
Βαε/< το νΥοΗ<. 90+ προτάσεις για ένα Ελληνικό Νενν Οεαί» 


*····*··**·· 

Πρόλογος 

Το ννοΗ<ί&Γθ είναι μια λέξη που δεν υπάρχει ακόμα στο πολιτικό λε¬ 
ξιλόγιό μας. Ωστόσο, η έννοια της «ανταποδοτικής πρόνοιας», όπως θα μπο¬ 
ρούσαμε να μεταφράσουμε τον όρο, δεν είναι ξένη σαν εμπειρία σε πολλούς 
και πολλές ανέργους, όπως θα φανεί στο κείμενο που ακολουθεί. Ορίζοντάς 
το πρόχειρα, το ννοι1<ί&Γθ αποτελεί μια προσπάθεια των αφεντικών να επι¬ 
βάλλουν την εργασία σε ένα ιδιαίτερα «ανθεκτικό» πληθυσμό ανέργων. Θεω¬ 
ρούμε, απλά, ότι αποτελεί μια από τις πιο καίριες στρατηγικές του κεφαλαίου 
για να εξέλθει από την οικονομική κρίση, η οποία, μην το ξεχνάμε, ακόμα 
μαίνεται στην καρδιά του καπιταλιστικού συστήματος. 

Γιατί να ασχοληθούμε με κάτι που δεν έχει γίνει ακόμα γεγονός της 
επικαιρότητας; Επιλέξαμε ήδη από τον περασμένο χρόνο να ασχοληθούμε 
θεωρητικά και πρακτικά με το ζήτημα των σύγχρονων εργασιακών σχέσεων 
και της οργάνωσης των ανέργων. Για τον απλούστατο λόγο ότι η πλειοψηφία 
των ατόμων που συμμετέχουν στη συνέλευσή μας είναι άνεργες και άνεργοι 
- ακόμα και αν δεν ορίζουν τον εαυτό τους ως τέτοιο. Σε αυτό το πλαίσιο, 
το κείμενο που ακολουθεί αποτελεί κομμάτι ενός ευρύτερου πολιτικού σχε- 
διασμού της ΣΚΥΑ πάνω στο ζήτημα των σύγχρονων εργασιακών σχέσεων 
και της οργάνωσης των ανέργων. Ο σχεδιασμός αυτός περιλαμβάνει αφενός 
μια διερεύνηση των συντελούμενων μετασχηματισμών της εργασίας από τα 
πάνω, από την πλευρά δηλαδή των στρατηγικών κινήσεων του κεφαλαίου και 
του κράτους, εγχώρια και διεθνώς. Αφετέρου, αλλά εξίσου σημαντικά, περι¬ 
λαμβάνει μια ανάλυση από τα κάτω, από την πλευρά δηλαδή της εμπειρίας των 
ίδιων των ανέργων/επισφαλών και των αγώνων που ξεκινάνε με τα νέα προ¬ 
γράμματα επιβολής της εργασίας. Δεν θέλουμε να προσεγγίσουμε το ζήτημα 
της ανεργίας ή της επισφάλειας γενικώς και αορίστως, αλλά να συνδεθούμε 
και να οργανωθούμε μαζί με άνεργες και άνεργους μαζί με τους οποίους βρι¬ 
σκόμαστε αυτή τη στιγμή στην αιχμή του δόρατος των πειραματισμών για την 
αναδιάρθρωση της εργασίας 1 . 

Το κείμενο, λοιπόν, που παρουσιάζεται εδώ αποτελεί το πρώτο μόνο 
μέρος μιας συζήτησης που έχει ανοίξει πάνω στις συνθήκες εργασίας και 
οργάνωσης των αντιστάσεών μας. Πρόθεσή του είναι να «διαβάσει» τις αλ¬ 
λαγές στην αντιμετώπιση της ανεργίας μέσα στο ιστορικό και κοινωνικό τους 
πλαίσιο, ως επίθεση των αφεντικών στη ζωντανή εργασία, και όχι, όπως θέ¬ 
λουν κάποιοι, ως επίθεση διάφορων εθνικών μπλοκ κεφαλαίου ενάντια στην 

1 Π.χ. δες το περιοδικό Σφήκα, τεύχος 2-3, Απρίλιος του 2012, τώρα στο: Ηίίρ:// 
5ΐ<γ3.θ5ρίν.ηθΐ:/ε2ΐθ§θΓ//η-σφήκα/τεύχος-2-3 

Ελλάδα. Σκοπός του είναι η σε βάθος χρόνου θεωρητική οχύρωση (του νέου 
κύκλου) των ταξικών αγώνων των «ωφελούμενων ανέργων» που ξεκινάνε μαζί 
με τα καινούρια προγράμματα «κοινωφελούς εργασίας». Για αυτό το λόγο, 
παρουσιάζουμε στο πρώτο μέρος του κάποιες σκέψεις για την τρέχουσα 
κατάσταση της προσπάθειας επιβολής της εργασίας από το ελληνικό κράτος, 
ειδικά μετά την εμπειρία της πρώτης φάσης των «προγραμμάτων κοινωφε¬ 
λούς εργασίας», και των αγώνων που δόθηκαν μέσα σε αυτά. Στο δεύτερο 
μέρος του, παρουσιάζουμε συνοπτικά την ιστορία του ννοΗ<ί&Γ6 και κάποια 
προσωρινά συμπεράσματα από τους πρόσφατους, αλλά και τους παλαιότε- 
ρους αγώνες που έχουν δοθεί ενάντια σε αυτό, κυρίως στη Μεγάλη Βρετανία. 

Οθΐ Ογθθοθ &ΗθΙ< ΐΟ ν/ΟΓΐ< 


Την τριετία 2010-2012 δόθηκε ένας πρώτος κύκλος αγώνων ενάντια 
στην καπιταλιστική αναδιάρθρωση με την κωδική ονομασία «μνημόνιο». Οι 
αγώνες αυτοί -με αποκορύφωμα το κίνημα των πλατειών και τις ταραχές στις 
12 του Φλεβάρη 2012- επιχείρησαν να μπλοκάρουν την αναδιάρθρωση σε 
κεντρικό επίπεδο, χωρίς όμως να τα καταφέρουν. Η αποτυχία τους θεωρού¬ 
με ότι δεν οφείλεται μόνο στην αναβαθμισμένη στρατιωτική καταστολή που 
δέχτηκαν, αλλά και σε διάφορα όρια στο εσωτερικό τους που δεν κατάφεραν 
να ξεπεράσουν: Τον έλεγχο των απεργιών από τα γραφειοκρατικά συνδικάτα, 
την ρητορική της αντιμνημονιακής εθνικής ενότητας και της «Μεγάλης Νύ¬ 
χτας» 2 , την ελπίδα ότι η αναδιάρθρωση μπορεί να ανατραπεί κοινοβουλευτικά 
μέσω της θεσμικής αριστερός. Την περίοδο που ακολουθεί (2012-2013), η 
οποία χαρακτηρίζεται από μια ύφεση του ταξικού ανταγωνισμού, αρχίζει να 
εφαρμόζεται η αναδιαρθρωτική πολιτική με τρεις βασικούς άξονες: Πρώτον, 
την ολοκληρωτική στρατιωτική καταστολή κάθε μορφής αντίστασης στην κε¬ 
φαλαιοκρατική επέλαση. Δεύτερον, την αναδιάρθρωση της αγοράς εργασίας, 
δηλαδή την καταστροφή παλαιών προστατευτικών για τους εργαζόμενους 
θεσμίσεων και εφαρμογή μιας σειράς καινοτόμων πολιτικών «καταπολέμησης 
της ανεργίας» και επισφαλοποίησης της εργασίας. Τρίτον, καλλιέργεια της 
ιδεολογίας της «εθνικής ανάπτυξης» που θα ακολουθήσει την κρίση, αν όλοι 
«στρωθούμε στη δουλειά» και απομονωθούν οι «μειοψηφίες και οι συντεχνί¬ 
ες που φωνασκούν». 

Σε αυτά που ακολουθούν, θα προσπαθήσουμε να μιλήσουμε για τον 
δεύτερο άξονα, και πιο συγκεκριμένα για το νέο εργασιακό τοπίο που δια¬ 
γράφεται ήδη στις ζωές πολλών από εμάς, στο οποίο δίνεται η κωδική ονομα¬ 
σία «ννοΓΐ<ί&Γβ». Πρόκειται για ένα μοντέλο νεοφιλελεύθερης αναδιάρθρωσης 
που προσπαθεί να εφαρμοστεί εδώ και κάποιες δεκαετίες στις αναπτυγμένες 
καπιταλιστικά χώρες και αφορά την παραγωγική διαχείριση, μέσα από τον 
καταναγκασμό στην εργασία, μεγάλων πληθυσμών ανέργων. Η διεθνής διά¬ 
σταση της εφαρμοζόμενης πολιτικής, ενώ δεν συνεπάγεται πάντοτε την πιστή 
αντιγραφή του μοντέλου, αλλά συχνά προσαρμόζεται στις ιδιαίτερες συν- 

2 Ως ρητορική της «Μεγάλης Νύχτας» κωδικοποιούμε την προσμονή της ανατροπής 
της αναδιάρθρωσης μέσω μιας ξαφνικής «εφόδου» στο κεντρικό πολιτικό σκηνικό 
που ενυπήρχε στα μυαλά πολλών εκ των συμμετεχόντων στις γενικές απεργίες και 
στο κίνημα των πλατειών. Βλ. το κείμενο «Γενική απεργία, εργατικοί αγώνες, κοινωνική 
αναπαραγωγή. Ο γυμνός απεργός με τα χέρια στις τσέπες...», «Σφήκα», τεύχος 4, 
Γενάρης του 2013, τώρα στο: Γιίίρ://5ΐ<γ3.θ$ρίν.ηθΐ:/201 3/05/21 /ο-γυμνός-απεργός-με- 
τα-χέρια-στις-τσέπε/ 











η συνέχεια της ανεργίας με άλλα μέσα 


7 


θήκες της κάθε χώρας, θεωρούμε ότι έχει αξία τονισμού για τον εξής λόγο: 
Πολλοί άνθρωποι γύρω μας αντιμετωπίζουν ζήτημα του δημοσίου χρέους και 
της καπιταλιστικής κρίσης ως μια συνομωσία που εξαπέλυσαν ξένα κέντρα 
για να πλήξουν την «πτωχή πλην τίμια Ελλαδίτσα». Απέναντι σε αυτήν την 
εθνική μυστικοποίηση, υποστηρίζουμε ότι η νεοφιλελεύθερη αναδιάρθρωση 
έχει πεδίο εφαρμογής τον πλανήτη γη, έχει ως κίνητρο την αναπαραγωγή των 
καπιταλιστικών σχέσεων και μια ιστορία δεκαετιών ανάλυσης και εφαρμογής 
της από την πλευρά των αφεντικών. 

Το «ννοΓΐ<ί&Γθ» προκύπτει ως ένα εναλλακτικό μοντέλο για την ανα¬ 
διάρθρωση του, αναποτελεσματικού ως προς την πειθάρχηση του άνεργου 
πληθυσμού, «ννεΙί&Γθ $τ&τε» (κράτος πρόνοιας). Όπως φανερώνει και η ονο¬ 
μασία, πρόκειται για τη νεοφιλελεύθερη αντίληψη που ορίζει ως αντίτιμο των 
προνοιακών παροχών προς τους ανέργους την προσφορά εργασίας. Με την 
οπτική του κεφαλαίου, οι άνεργοι είτε αναζητούν εργασία και δεν βρίσκουν, 
είτε δεν έχουν τα κατάλληλα εφόδια ($Ι<ίΙΙ$) για να προσληφθούν, ποτέ των 
ποτών όμως δεν μπορούν να επιλέγουν την επιδοτούμενη ανεργία για να μην 
δουλεύουν! Η πρώτη περίπτωση, της μη εύρεσης εργασίας ή των «παθητικών 
μορφών αντιμετώπισης της ανεργίας», αντιστοιχεί στην παραδοσιακή κεϋνσι- 
ανή αντίληψη για το κράτος-πρόνοιας: Αυτό οφείλει να προσφέρει εργασία 
και ανάπτυξη στους πολίτες του και σε περίπτωση που αυτό δεν είναι δυνα¬ 
τόν (λόγω π.χ. άσχημων συγκυριών της αγοράς) μιας μορφής αποζημίωση 
(επίδομα ανεργίας), εφόσον ο άνεργος αποδεικνύει ότι ψάχνει για εργασία. 
Η δεύτερη περίπτωση, της ανεπάρκειας του ανέργου ή των «ενεργητικών 
μορφών αντιμετώπισης της ανεργίας» αντιστοιχεί στη νεοφιλελέυθερη αντί¬ 
ληψη περί εργασίας και ανεργίας (ννοΗ<ί&ΐ"ε): Η «αυτορρυθμιζόμενη» αγορά 
διαθέτει μεν ευκαιρίες επαγγελματικής αποκατάστασης, αλλά πολλοί άνεργοι 
δεν έχουν εργαστεί τόσο στο παρελθόν ώστε η εργατική τους δύναμη να 
αντιστοιχεί στις απαιτήσεις των επιχειρήσεων. Εδώ είναι που πρέπει να πα- 
ρέμβει το κράτος υπέρ των ανέργων, επιδοτώντας τους για να «εκπαιδευτούν 
εργασιακά», ή έστω, από την στιγμή που «αυτοί φταίνε», να δουλέψουν ως 
«τιμωρία» για το κοινωνικό σύνολο, για να μπορούν να δικαιούνται επίδομα 
και να μην ξεχνάνε «τι θα πει δουλειά». Το ννοι1<ί&Γε συνεπώς είναι μια μορφή 
καταναγκασμού προς την εργασία που αντικαθιστά την απλή επιδότηση της 
ανεργίας. Το ότι συνήθως απαιτεί πολλά παραπάνω κρατικά κονδύλια από το 
προηγούμενο μοντέλο του επιδόματος ανεργίας, καταδεικνύει και την κεντρι¬ 
κή πολιτική σημασία που αποδίδεται από τα αφεντικά στην πειθάρχηση των 
ανέργων και στην ανατροπή των υφιστάμενων εργασιακών σχέσεων. 

Η τρίτη περίπτωση, στην οποία ο εργαζόμενος/η «αράζει» σε απόμε¬ 
ρα λιμάνια επιδοτούμενης ανεργίας, αντιστοιχεί στην παραδοσιακή προλετα- 

ριακή αντίληψη περί αλλοτριωμένης εργασίας (ενεργητικές μορφές αυτοαξιο- 
ποίησης της ανεργίας ή και «άρνηση εργασίας»): Ο άνεργος ή η άνεργη εδώ 
επιλέγει να επιβιώνει με βάση τα προνοιακά επιδόματα και διάφορες άλλες ει¬ 
σοδηματικές πηγές από εδώ κι από εκεί (λίγο οικογένεια, λίγο μαύρη οικονο¬ 
μία, παραβατικότητα, αυτομείωση, κανά μεροκάματο κτλ.), ενώ προσποιείται 
ότι ψάχνει για δουλειά απέναντι στις υπηρεσίες του κράτους. Αυτή είναι μια 
τάση που προσπαθούν να καταπολεμήσουν οι δυο προηγούμενες εκδοχές, 
ομολογουμένως με το ννοιΊτί^Γε να έχει περισσότερες αξιώσεις επιτυχίας. 
Εδώ χρειάζεται οπωσδήποτε μια διευκρίνιση. Στον αναρχικό/αντιεξουσιαστι- 
κό/αυτόνομο χώρο συνήθως συναντάμε μια ιδεολογική ανάγνωση του όρου 
«άρνηση εργασίας», που πηγάζει από την νεολαιίστικη αμφισβήτηση του 
κονφορμιστικού μοντέλου ζωής της σταθερής εργασίας, όπως εκφράστηκε 
στα κινήματα του ’60-’70 και αποτελεί κομμάτι της αντικουλτούρας έκτοτε. Η 
«άρνηση εργασίας» γίνεται έτσι αντιληπτή ως μια «απόφαση ζωής», κόντρα 
στην «εθελοδουλεία των μισθωτών σκλάβων». Εδώ δεν αναφερόμαστε όμως 
σε αυτή την «εξεγερσιακή αντίληψη», σε ένα «πολιτικά συνειδητό κίνημα αρ¬ 
νητών εργασίας», αλλά στην μοριακότητα των αρνήσεων που αναδεικνύονται 
απέναντι στην εργασιακή εκμετάλλευση από αυτούς που είναι αναγκασμένοι 
να πουλάν την εργατική τους δύναμη για να επιβιώνουν. Η «άρνηση εργασί¬ 
ας» στην οποία αναφερόμαστε ενυπάρχει τόσο μέσα στην μισθωτή εργασία 
(άρνηση της εντατικοποίησης, της πειθάρχησης, των απλήρωτων υπερωριών 
κτλ.) όσο κι εκτός αυτής, και αποτελεί τον άλλο πόλο απέναντι της σε μια 
σχέση ανταγωνισμού που όμως εμπεριέχει αναγκαστικά τόσο επιλεκτικά δια¬ 
στήματα ανεργίας όσο και επιλεκτικά διαστήματα εργασίας. Για να το πούμε 
με άλλα λόγια, τα αφεντικά δεν τα απασχολεί ο πολιτικός λόγος για τον οποίο 
οι άνεργοι αποφεύγουν την εργασία. Τα απασχολεί όμως η δυνατότητά τους 
να επιλέγουν πότε και αν θα εργαστούν με τυπικούς όρους. Είναι με αυτήν την 
έννοια που υποστηρίζουμε ότι ακόμα και σε εποχές όπως η σημερινή, που 
«παρακαλάμε για μια δουλειά», η «άρνηση εργασίας» ως αντίληψη των από τα 
κάτω δεν εξαφανίζεται, αλλά αντίθετα μπαίνει στο στόχαστρο των αφεντικών 
η υλική της βάση, με τις περικοπές στους μισθούς και στα επιδόματα ανεργί¬ 
ας. 

Αυτό συμβαίνει ακριβώς επειδή καπιταλιστική κρίση σημαίνει εκτε¬ 
ταμένη καταστροφή παραγωγικών δυνάμεων και αναδιάρθρωση των παραγω¬ 
γικών σχέσεων που αποδεικνύονται προβληματικές ως προς την αξιοποίηση 
του κεφαλαίου (π.χ. της επιλεκτικότητας των ανέργων απέναντι στην εργα¬ 
σία). Αυτή τη στιγμή, πάνω από I στους 4 εν δυνάμει εργαζόμενους στην ελ¬ 
ληνική επικράτεια και 2 στους 3 νέους είναι άνεργοι, σύμφωνα με τα επίσημα 
στατιστικά. Ταυτόχρονα, οι ίδιοι πολιτικοί εκπρόσωποι του κεφαλαίου που 

εφαρμόζουν τις πολιτικές της εφεδρείας και των απολύσεων αναγορεύουν 
την έλλειψη εργασίας ως το μέγιστο δεινό της ανθρωπότητας. Κάπως έτσι 
αρχίζει να παίρνει σάρκα και οστά μια μεσοπρόθεσμη στρατηγική των αφεντι¬ 
κών («μακροπρόθεσμα θα είμαστε όλοι νεκροί», άλλωστε, όπως έχει θυμίσει 
κι ο Κέυνς), που μας θέλει γενικά ανέργους οι οποίοι θα δουλεύουμε όσο 
μπορούμε περισσότερο για ένα ξεροκόμματο που ισοδυναμεί με το, ήδη 
χαμηλό, επίδομα ανεργίας. Αυτή η πολιτική άντλησης υπεραξίας πάνω στα 
πτώματα της καπιταλιστικής κρίσης, ντύνεται με τον προκλητικό ιδεολογικό 
μανδύα και την αντίστοιχη οργουελιανή γλώσσα του αμοιβαίου «οφέλους», 
όχι μόνο για το κεφάλαιο αλλά και για τον άνεργο/εργαζόμενο. 

Τα αφεντικά γνωρίζουν ότι γενικά οι εργαζόμενοι και οι εργαζόμενες 
προσπαθούμε να την βγάζουμε δουλεύοντας όσο το δυνατό λιγότερο. Γι’ 
αυτό και φρικάρουν στην ιδέα ότι -ιδιαίτερα εν μέσω κρίσης- βλέπουμε το 
επίδομα ανεργίας, την αποζημίωση απόλυσης, την ιδιοκατοίκηση αλλά και την 
κατάληψη στέγης, την άρνηση πληρωμών κτλ., ως έναν τρόπο να την κουτσο- 
βγαζουμε για ένα διάστημα χωρίς να δουλεύουμε. Η επιλογή ή άρνηση της 
εργασίας δεν μπορεί να βρίσκεται στην ευχέρεια των εργατών, αλλά αποκλει¬ 
στικά στο κεφάλαιο. Γι’ αυτό και η ανεργία, ενώ γενικά αποτελεί μια “πληγή 
του Φαραώ” που έπεσε από τον ουρανό στην “φτωχή πλην τίμια Ελλάδα”, 
μας λένε ότι για τον καθένα μας ατομικά πρέπει να αποτελεί ένα μειονέκτη¬ 
μα, μια ντροπιαστική συνθήκη, ένα όνειδος για το οποίο φταίμε κι εμείς που 
δεν εργαστήκαμε, δεν πληρώσαμε τις σπουδές μας, δεν ρουφιανέψαμε, δεν 
πατήσαμε επί πτωμάτων στο παρελθόν όσο θα έπρεπε. Όμως, συνεχίζουν, 
το καλό κράτος και η καλή Ε.Ε. δεν θα μας αφήσουν αβοήθητους και θα μας 
δώσουν τα απαραίτητα «εφόδια» για να ξανακυνηγήσουμε τα «εργασιακά μας 
όνειρα». 

Η μισθωτή εργασία, λοιπόν, μετατρέπεται σε «πακέτο εργασίας» και 
εκπαιδευτικό σεμινάριο που προσφέρεται στους ανέργους, όχι για να επιβιώ¬ 
σουν, αλλά για να μπορέσουν να ξαναδουλέψουν, και ο μισθός μετατρέπεται 
σε «επίδομα εργασίας»! Ούτε αυτή η μετατροπή έπεσε από τον ουρανό. 
Αχνοφαινόταν ως λογική στις πολιτικές εισόδου στην εργασία που ίσχυαν 
ήδη για τους απόφοιτους/ες δευτεροβάθμιας και τριτοβάθμιας εκπαίδευσης, 
νεοεισερχόμενους/ες στην αγορά εργασίας, που χοντρικά έπαιρναν την μορ¬ 
φή της «μαθητείας» ή της «πρακτικής άσκησης». Ο/η νέος/α εργαζομενος/η 
έπρεπε να αποδείξει στις επιχειρήσεις ότι θα κάνει τα πάντα για να δουλέψει, 
και αυτές, με την συνεισφορά του κράτους, της Ε.Ε. και του πανεπιστημίου, 
του προσέφεραν ένα χαμηλόμισθο, ή και τελείως απλήρωτο, προσωρινό «πα¬ 
κέτο εργασίας» ως «πρώτη ευκαιρία». Η άμισθη ή «μαύρη» εργασία των «μα- 
θητευόμενων» αποτελεί χρόνιο καθεστώς εργασίας στα δικηγορικά γραφεία, 

στα ΜΜΕ, στις εταιρείες πληροφορικής. Η λογική του «πακέτου εργασίας» 
ως ανταλλακτικό εμπόρευμα για το βιογραφικό του νέου/ανέργου, μπαίνει εν 
μέσω κρίσης από την περιφέρεια στο κέντρο της καπιταλιστικής ρύθμισης. 

Τρεις είναι η μέχρι στιγμής μορφές εφαρμογής του ννοΗ<ί^Γθ στην 
Ελλάδα για τους άνεργους που λαμβάνουν επίδομα ή ανανεώνουν την κάρτα 
τους στον ΟΑΕΔ: 

I .Οι «επιταγές κατάρτισης» (έΐ'αίηίη;* νουοΗβι-), ουσιαστικά, πρό¬ 
κειται για μηνιαία σεμινάρια εκμάθησης νέων τεχνολογιών που, πέ¬ 
ρυσι τουλάχιστον, συνοδεύονταν από ένα επίδομα 500 ευρώ. Οι 
περίπου 30.000 «ωφελούμενοι» για ένα μήνα χάσαν το επίδομα τους 
ή αναγκάστηκαν να «μηδενίσουν» την κάρτα ανεργίας τους για να 
πάρουν τελικά το πεντακοσάρικο με αρκετούς μήνες καθυστέρησης. 

2. Τα «προγράμματα κοινωφελούς εργασίας», στην πραγματικό¬ 
τητα πεντάμηνη κάλυψη πάγιων και διαρκών αναγκών δήμων, νοσο¬ 
κομείων και λοιπών δημοσίων υπηρεσιών έναντι ενός επιδόματος 25 
ευρώ ανά μέρα εργασίας (ενώ τα ένσημα τα βάζει ο ΟΑΕΔ). Τα προ¬ 
γράμματα αυτά αποτέλεσαν την αφορμή ίδρυσης μιας σειράς ΜΚΟ 
με ευφάνταστα ονόματα «οικολογίας» και «αλληλεγγύης», με μο¬ 
ναδική ασχολία την υπενοικίαση «ωφελούμενων» στο κράτος. Την 
χρονιά 2012-13, γύρω στους 80.000 άνεργοι/ες πανελλαδικά πήραν 
μια σύντομη εικόνα του μαγικού κόσμου του δημοσίου έναντι ενός 
συνολικού μηνιαίου επιδόματος 625 ευρώ που πληρώθηκε με μεγά¬ 
λη καθυστέρηση και έπειτα από κινητοποιήσεις, χωρίς κανένα άλλο 
δικαίωμα που απορρέει από το εργατικό δίκαιο (άδειες, επιδόματα, 
συνδικαλιστικά δικαιώματα). Έστω κι έτσι, τα 625 ευρώ, που προέ- 
κυψαν από τον παλαιό κατώτατο μισθό των 700 ευρώ, φάνταζαν δε¬ 
λεαστικό ποσό για τις συνθήκες. Την χρονιά 2013-14 ετοιμάζεται η 
δεύτερη φουρνιά «ωφελούμενων», με το προσαρμοσμένο επίδομα 
των 490 ευρώ ( 19,6 την μέρα), ή 427 ευρώ ( 17,1 την μέρα) για όσους 
είναι κάτω των 25. 

3, Οι «επιταγές εισόδου στην αγορά εργασίας για άνεργους νέ¬ 
ους ως 29 ετών», δηλαδή πεντάμηνη, εξάωρη «πρακτική άσκηση» 
σε επίσης «ωφελούμενες» εταιρείες του ιδιωτικού τομέα για 2700 
ευρώ για τους απόφοιτους ΑΕΙ/ΤΕΙ (400 ευρώ κατάρτιση και 460 
μηνιάτικο) και 2400 ευρώ για αποφοίτους λυκείου (400 ευρώ κατάρ¬ 
τιση και 400 ευρώ μηνιάτικο). Οι πληρωμές γίνονται επίσης επιδομα- 
τικά κι όχι κάθε μήνα, ενώ τα ένσημα που βάζει ο ΟΑΕΔ είναι μόνο 
για την ιατροφαρμακευτική περίθαλψη, δεν υπολογίζονται δηλαδή 
για επίδομα ανεργίας και σύνταξη. Οι εταιρείες που θα κρατήσουν 

κάποιους από τους 35.000 «ωφελούμενους» χης περιόδου 2013-14 
με εξάμηνες ατομικές συμβάσεις, θα πληρωθούν παραπάνω λεφτά, 
πρόβλεψη που προφανέστατα θα λειτουργήσει ως το «τυράκι» της 
καριέρας για πολλούς και πολλές από τους «ωφελούμενους». 

Μέσα στο περιβάλλον της κρίσης, την οποία αρκετοί/ες εκμεταλλευό¬ 
μενους βιώνουν ως μια προσωρινή κακιά στιγμή του συστήματος, η αναδιαρ- 
θρωτική αυτή πολιτική προσφέρει σίγουρα μια σειρά από οφέλη στο κράτος 
και το κεφάλαιο. Τα οφέλη αυτά είναι τέτοιου είδους που να διαμορφώνουν 
μια στρατηγική υποτιθέμενης καταπολέμησης της ανεργίας, αλλά ουσιαστικά 
επισφαλοποίησης των εργασιακών σχέσεων, με μόνιμα χαρακτηριστικά. Κάτι 
μας λέει ότι είναι ένας δρόμος που θα επιλέξει να διανύσει ακόμα και μια 
«αριστερή αντιμνημονιακή κυβέρνηση». Θα αναφερθούμε σε μερικά: 

Αρχικά, μειώνονται τα επίσημα στατιστικά ανεργίας και φτιάχνεται 
η εικόνα του καλού κράτους που μάχεται για την απασχόληση των νέων, σε 
εποχές που η συναίνεση των από τα κάτω μετριέται με το σταγονόμετρο. 

Δεύτερον, κινείται κεφάλαιο, από τα αποθεματικά της Ε.Ε., σε εποχές 
πιστωτικής ασφυξίας, και φυσικά δημιουργούνται εν μια νυχτί μια σειρά «κα¬ 
λοθελητές» της μεσαίας τάξης 3 που τρέχουν να προσφέρουν τις υπηρεσίες 
τους με τον συνηθισμένο τους πελατειακό τρόπο. 

Τρίτον, καλύπτονται πρόχειρα πάγιες και διαρκείς ανάγκες του δη¬ 
μόσιου και του ιδιωτικού κεφαλαίου που μένουν κενές λόγω των μαζικών 
απολύσεων, με πολύ χαμηλότερο, ως μηδενικό, κόστος σε σχέση με τη μέση 
τιμή του εμπορεύματος που λέγεται εργατική δύναμη. 

Επιπλέον, ο/η «οφελούμενος/η», ενώ θεωρείται εργαζόμενος/η για τις 
στατιστικές υπηρεσίες του κράτους, χάνει κάθε όφελος που απορρέει από 
το γνωστό και ως εργασιακό δίκαιο. Λόγω της μικρής χρονικής διάρκειας της 
απασχόλησης, δεν δύναται να κατακτήσει την ατομική και συλλογική δύνα¬ 
μη που απορρέει από τον έλεγχο της παραγωγικής διαδικασίας, εκτός κι αν 
προσαρμοστεί πλήρως στις επιθυμίες του κεφαλαίου, ελπίζοντας μάταια ότι 
η ρουφιανοποίηση θα οδηγήσει στην μονιμοποίηση. Έτσι, φυσικά διαλύεται η 
παραγωγική, συνδικαλιστική δύναμη της παλαιός σύνθεσης της παραδοσιακής 

3 Αναφερόμαστε σε ένα ετερογενές σύνολο διαμεσολαβητών μεταξύ κράτους 
και εκμεταλλευόμενων που βιοπορίζονται από τα κονδύλια αυτών των πολιτικών: 
Εδώ συναντάμε είτε στελέχη προηγούμενων πελατειακών δομών του ελληνικού 
κράτους (συνδικαλιστές, δημάρχους, κτλ.), είτε γιάπηδες με μεταπτυχιακά στους 
τομείς του ηη 2 η 2 §θηηβη£, ή της «διαχείρισης ανθρωπίνων πόρων», είτε «οικολόγους», 
«φιλάνθρωπους» και «αλληλέγγυους» της Εκκλησίας, είτε διάφορους μεταμοντέρνους 
που αναζητούν τον «τρίτο δρόμο» πέρα από τον καπιταλισμό/σοσιαλισμό στην 
«αυτοοργάνωση» και την «πράσινη ανάπτυξη» των ΜΚΟ. 

εργατικής τάξης, ενώ ένα κομμάτι της καλείται να εκτελέσει χρέη διευθυντή, 
ή και εργοδότη, απέναντι στους «οφελούμενους»: βλέπε, για παράδειγμα, την 
προθυμία της ΓΣΕΕ να μετατρέψει το ινστιτούτο της σε ΜΚΟ, άμεσο εργο¬ 
δότη δεκάδων χιλιάδων «ωφελούμενων». Εντέλει, ζούμε σε μια εποχή που 
οι αντικειμενικές συνθήκες, για παράδειγμα η ανάπτυξη της πληροφορικής, 
ευνοούν την ικανοποίηση των κοινωνικών αναγκών με όλο και λιγότερη αν¬ 
θρώπινη εργασία, ενώ ταυτόχρονα αυτή γίνεται όλο και πιο πολύτιμη, παίζο¬ 
ντας κομβικό ρόλο στην κάλυψη πάγιων και διαρκών αναγκών του κεφαλαίου. 
Καμιά μηχανή δεν μπορεί μόνη της να μαζέψει φράουλες, να καθαρίσει το 
δρόμο, να σερβίρει, να μεταφέρει φακέλους, να πάρει τηλέφωνα ή να βρει τις 
κατάλληλες πληροφορίες στο διαδύκτιο. Κι όμως οι φορείς αυτής της τόσο 
πολύτιμης για το κεφάλαιο εργατικής δύναμης πρέπει να νοιώθουν υποτιμη- 
μένοι, ευκαιριακοί, περισσσευούμενοι, «οφελούμενοι» άνεργοι κι όχι μέλη 
μιας κοινότητας από την οποία εξαρτάται η αναπαραγωγή του κεφαλαίου. 

Τελευταίο, αλλά ίσως και σημαντικότερο, ο εργατικός πληθυσμός 
που πλεονάζει, κρατείται πειθαρχημένος μέσω του κυνηγιού “πακετών ερ¬ 
γασίας” και της αντίστοιχης ιδεολογίας περί καριέρας/ανάπτυξης. Ξαφνικά 
η ανεργία δεν είναι απλά ένας παράγοντας απόγνωσης και οργής, αντίθετα 
αποκτά χαρακτηριστικά μετρήσιμης ποσότητας αυξάνοντας έτσι την ανοχή 
σε αυτή τη συνθήκη. Δημιουργείται μια ψευδής προοπτική εύρεσης εργασίας 
εγκλωβίζοντας τελικά τον άνεργο/η σε ένα φαύλο κύκλο εργασίας-ανεργίας. 
Χαρακτηριστικό παράδειγμα είναι ότι όταν τελείωσε το πρόγραμμα της 5μη- 
νης κοινωφελούς εργασίας έτρεξαν οι περισσότεροι να βγάλουν άμεσα κάρτα 
ανεργίας με την προοπτική να ξαναμαζέψουν μήνες ανεργίας. Οι “επικίνδυνες 
τάξεις” και η νεολαία τους περιορίζονται μέσα σε ένα ασφυκτικό καθεστώς 
ολοκληρωτικής δικτατορίας του κεφαλαίου στο χωροχρόνο τους και “μηδε¬ 
νικής ανοχής” απέναντι στις αρνήσεις τους, ενώ ταυτόχρονα τους αφήνονται 
λίγες χαραμάδες στο καζάνι που βράζει να “ξεσκάσουν” μέσω της εντατικής 
εργασίας. Καθόλου τυχαία, όλη η φιλοσοφία του ννοΗ<ί&ΐ"θ βασίζεται στην 
καταπολέμηση των μοριακών τάσεων άρνησης εργασίας που εμφανίζονται 
στο περιβάλλον των πιο περιθωριοποιημένων αλλά και απείθαρχων στρωμά¬ 
των της εργατικής τάξης. Η μισθωτή εργασία μετατρέπεται σε εξαναγκαστι¬ 
κή κοινωφελή εργασία, σε μια μορφής σωφρονισμού για τον ολοένα κι αυ¬ 
ξανόμενο περισσευούμενο και ποινικοποιούμενο προλεταριακό πληθυσμό. 
Όπως φαίνεται και στο κείμενο που ακολουθεί από τα διεθνή παραδείγματα 
το ννοΗ<ί3Γ6 έχει εφαρμοστεί και ως μέτρο εξαγοράς της ποινής για μικροπα- 
ραβάσεις, ταιριάζει απόλυτα δηλαδή με το καθεστώς έκτακτης ανάγκης που 
ορθώνεται μαζί με την νεοφιλελεύθερη αναδιάρθρωση των σχέσεων εργασί¬ 
ας. 

Η διεθνής εμπειρία 

Τι είναι ακριβώς το ννοΗ<ί&Γθ; Πρόκειται για μια στρατηγική νεοφιλε¬ 
λεύθερης εμπνεύσεως για τη μεταρρύθμιση των συστημάτων κοινωνικών πα¬ 
ροχών. Παραδοσιακά, οι κοινωνικές παροχές δίνονται σε άτομα που ψάχνουν 
εργασία ή δεν δύνανται να εργαστούν. Με το ννοΗ<ί3Γ6, όσοι λαμβάνουν επι¬ 
δόματα και παροχές, αναγκάζονται να εκπληρώσουν κάποιες προϋποθέσεις 
προκειμένου να συνεχίσουν να τα λαμβάνουν. Οι προϋποθέσεις αυτές είτε 
αφορούν κάποιες δραστηριότητες που βελτιώνουν τις δυνατότητες εύρεσης 
εργασίας (πχ εκπαίδευση, επανένταξη, εργασιακή εμπειρία) είτε δραστηριό¬ 
τητες «κοινωνικής προσφοράς» (βασικά απλήρωτη ή χαμηλόμισθη εργασία). 
Τα προγράμματα ννοΓΐ<ί^Γ6 βρίσκονται παντού στον κόσμο. Η Αυστραλία πχ 
τρέχει ένα εκτεταμένο πρόγραμμα, όπως και ο Καναδάς. Από την Ανατολική 
Ασία ως το Ισραήλ, νέα προγράμματα ξεκινούν συνέχεια. Στην Ινδία για παρά¬ 
δειγμα, ως ένα μέτρο καταπολέμησης της φτώχειας, η κυβέρνηση προσφέρει 
ένα πρόγραμμα 100 ημερών πληρωμένης εργασίας ετησίως αντί για επίδομα 
ανεργίας. Στην Ευρώπη, τέτοια προγράμματα υπάρχουν στη Μεγάλη Βρε¬ 
τανία, στην Ολλανδία (ννοΗ< Ρίτετ - βασισμένο στο πρόγραμμα ννί$εοη$ίη 
ννοΗ<3 των ΗΠΑ), στη Γερμανία (Η&ι·τζ Κθίοΐ"ΓΠ$), κλπ. 

Τα ενδιαφέροντα χαρακτηριστικά της ιστορίας του ννοΗ<ί&Γθ είναι αρ¬ 
κετά. Η πρώτη εμφάνιση της ιδέας πάει αρκετά πίσω, στις ΗΠΑ της δεκαετίας 
του 1930. Έκτοτε έπεσε σε αχρηστία, και η δόξα για την επανεμφάνισή της 
ανήκει σε ένα μαύρο ρεπουμπλικάνο ακτιβιστή, τον ΟΓι&γΙθ 5 Ενει·$, ο οποί¬ 
ος ήταν ο πρώτος εκλεγμένος μαύρος δήμαρχος σε ολόκληρη την πολιτεία 
του Μισισίπι, το 1969. Ο Έβερς ήταν σύμβουλος πολιτικών όπως ο Ρόναλντ 
Ρέηγκαν, έχει μια ενδιαφέρουσα ιστορία που αξίζει να την ψάξετε. Ως δή¬ 
μαρχος στην πόλη Ρ^/εττε, ο Ενετε κατάφερε να προσελκύσει εταιρείες, να 
δημιουργήσει θέσεις εργασίας και να μειώσει τους αποδέκτες κοινωνικών επι¬ 
δομάτων. Στόχος του ήταν να αυξήσει την εκλογική συμμετοχή των μαύρων, 
χωρίς να τρομάξει τους λευκούς. Η ιδέα ήταν τόσο επιτυχημένη, που την 
χρησιμοποίησε ο Νίξον σε ένα τηλεοπτικό λόγο του το 1969. Έως τότε, η 
λέξη ννοΗ<ί&ΐ"ε ήταν μάλλον συνώνυμη με τη λέξη ννεΐί&τε (που σημαίνει συλ¬ 
λήβδην τα κοινωνικά επιδόματα), και στόχος ήταν να μετακινηθούν οι δέκτες 
των επιδομάτων προς την εργασία. Στις αρχές της δεκαετίας του 70, φάνηκε 
πως η ιδέα δεν ήταν και πολύ αποτελεσματική, οπότε το ννοιΊτί^Γε πήρε την 
έννοια τη σημερινή, δηλαδή δουλειά που κάνουν οι άνεργοι προκειμένου να 
ανταμειφθούν με επιδόματα. 

Το πρώτο λοιπόν ενδιαφέρον χαρακτηριστικό είναι πως, ενώ οι κα- 

μπάνιες για χην ανεργία έχουν συνήθως παν-εθνικό χαρακτήρα, το ννοι1<ί&Γθ 
αποκτά τοπικά ιδιόμορφα χαρακτηριστικά, και συνδέεται άμεσα με τοπικά 
κοινοφελή έργα και προγράμματα. Οι πρώτοι πειραματισμοί μάλιστα έγι¬ 
ναν από πολιτείες και πόλεις των ΗΠΑ, δημιουργώντας πρακτικά μοντέλα 
τα οποία, όπως είπα πιο πάνω, κατόπιν χρησιμοποιήθηκαν αλλού σε εθνική 
κλίμακα. 


Το νγοΗ<ί&Γθ στις ΗΠΑ 


Ο δρόμος για το ννοΗ<ί^Γθ σε εθνικό επίπεδο άνοιξε από την κυβέρ¬ 
νηση Ρίγκαν το 1981. Η κυβέρνηση τότε προσπάθησε να το κάνει υποχρεω¬ 
τικό για όσους ήταν στο πρόγραμμα ΑΡϋΟ (Αίά το Ρ&πήΝθ$ ννίτή ϋθρθηάθπτ 
(ΙήΝάΓεη), αλλά συνάντησε αρκετή αντίσταση στην εφαρμογή και έτσι ουσια¬ 
στικά άνοιξε μόνο η δυνατότητα να εφαρμόζουν οι πολιτείες τα προγράμματα 
κατά βούληση. Αυτό οδήγησε όπως είπαμε σε μια πληθώρα «πιλοτικών» προ¬ 
γραμμάτων, με διαφορετικά ποσοστά επιτυχίας. Με μια νέα νομοθεσία, το 
1988, επεκτάθηκε η χρήση του. Εφαρμόζεται σε ολόκληρες πολιτείες όπως η 
Καλιφόρνια, ενώ ήταν αιχμή της πολιτικής του δήμαρχου Τζουλιάνι στην Νέα 
Υόρκη, που εφάρμοσε το πρόγραμμα «Εργασιακής Εμπειρίας» (ννΕΡ) ήδη 
από το 1995. 

Το πρόγραμμα της Νέας Υόρκης απέκτησε τεράστια φήμη στις ΗΠΑ, 
με περίπου 75.000 εργαζόμενους το 1997 (μειώθηκαν στους 17.000 το 2001). 
Οι εργαζόμενοι κάνουν διάφορες δουλειές στο δήμο: από κηπουρική σε 
πάρκα, καθαριότητα, προμήθειες, μέχρι τηλεφωνικά κέντρα και γραμματει¬ 
ακή υποστήριξη. Υπάρχει όμως και ένα 10% περίπου που αναλαμβάνει πιο 
σύνθετα καθήκοντα, όπως το να επιτηρεί άλλους εργαζόμενους στο ννΕΡ ή 
να εργάζεται σε βρεφονηπιακούς σταθμούς και γηροκομεία, να ελέγχει τους 
χώρους εργασίας ή να δουλεύει στις υπηρεσίες πρόνοιας του δήμου. 

Αν και κάνουν όλες αυτές τις δουλειές, και περίπου το 86% τους 
καλύπτει πάγιες και διαρκείς ανάγκες του δήμου, τυπικά δε θεωρούνται ερ¬ 
γαζόμενοι, οπότε δεν έχουν ένσημα, δεν τους αποδίδεται ΦΠΑ, δεν έχουν 
ασφάλιση ανέργου, δεν δικαιούνται άδειες διακοπών ή αναρρωτικές. Έχουν 
ελάχιστη συλλογική διαπραγματευτική δύναμη και φυσικά δεν υπάρχουν οι 
διαδικασίες που θα τους επέτρεπαν να παραπονεθούν επίσημα. 

Ο χρόνος υποχρεωτικής εργασίας υπολογίζεται διαιρώντας τα επι- 
δόματά τους (συν τα κουπόνια διατροφής) με τον νόμιμο χαμηλότερο μι¬ 
σθό. Αυτό τι σημαίνει σε τοπικό επίπεδο; Εφόσον τα επιδόματα πληρώνονται 
απευθείας από την πολιτεία της ΝΥ, ο δήμος καταλήγει να πληρώνει ένα δολ- 

λάριο ογδόντα σεντς (1,80) την ώρα για κάθε εργαζόμενο στα προγράμματα 
αυτά, δηλαδή περίπου 3.600 δολλάρια μισθό το χρόνο. Οι μόνιμα εργαζόμε- 
νοι/ες στο δήμο, με βάση τη συλλογική σύμβαση του συνδικάτου, ξεκινούν 
από 20.000 δολλάρια μισθό το χρόνο. Το αποτέλεσμα είναι να μειώνονται οι 
μόνιμοι εργαζόμενοι/ες στις υπηρεσίες του δήμου. Διάφορες φωνές έχουν 
υψωθεί για να δείξουν πως αυτό είναι παράνομο, διότι οι ννΕΡ στην ουσία 
αντικαθιστούν μόνιμους, χωρίς να έχουν και την απαραίτητη εκπαίδευση από 
το δήμο. Ο Τζουλιάνι απάντησε φυσικά πως αυτό δε συμβαίνει 4 . 

Άλλες έρευνες έδειξαν ότι από τους ννΕΡ$ μόνο το 5% βρήκε τελικά 
δουλειά μετά το πρόγραμμα. Ένας σημαντικός λόγος ήταν ότι η εργασία μεί¬ 
ωνε σημαντικά το χρόνο τον οποίο θα σπαταλούσαν οι άνεργοι για να βρουν 
άλλη δουλειά, μια και τους απασχολούσε τα πρωινά ολόκληρης της εβδο¬ 
μάδας 5 . Η κριτική οδήγησε σε μια κάποια μεταρρύθμιση του προγράμμα¬ 
τος, κυρίως στο ότι εισήχθησαν και θέσεις εργασίας (όχι μόνιμες) στις ίδιες 
περιοχές (πχ στην υπηρεσία πάρκων της ΝΥ), οι οποίες χρηματοδοτούνται 
από το δήμο. Πχ στην ανωτέρω υπηρεσία, υπήρχαν το 2003 περίπου 1000 
απλήρωτοι ν\ΈΡ$ και 1800 θέσεις εργασίας που χρηματοδοτούνταν από το 
δήμο (ΡΟΡ$). 

Ωστόσο, το πρόγραμμα που έγινε πιο διάσημο στο εξωτερικό τη δε¬ 
καετία του 80 ήταν το πρόγραμμα του Ουινσκόνσιν, κυρίως διότι έριξε κατά 
περίπου 80% το ποσοστό των ατομικών επιδομάτων στη δεκαετία του 1990 
-το μεγαλύτερο ποσοστό σε ολόκληρες τις ΗΠΑ. Επίσης, ήταν η πολιτεία με 
το μεγαλύτερο ποσοστό αποδεκτών επιδόματος σε ννοΗ<ί3Γθ προγράμματα. 
Πάνω από 40% από τον πληθυσμό αυτό συμμετείχε σε απλήρωτα κοινωφελή 
προγράμματα (ΩοΓπητιυηίτγ δετνίεθ ]οδ$ - Ω$]$) το 2002. Το πρόγραμμα στό¬ 
χευε στη δημιουργία «εργασιακού ήθους και δεξιοτήτων» στους «επωφελού¬ 
μενους», καθώς και να συνδέσει τη λήψη του επιδόματος με μορφές εργασίας 
που ωφελούν την κοινότητα. Οι θέσεις ονομάζονταν «εργασιακή εμπειρία» 
και παρέχονταν σε πέντε τομείς: εργασία σε καταστήματα μεταχειρισμένων, 
γραμματειακή υποστήριξη, μέριμνα παιδιών ή ηλικιωμένων, ελαφριά εργασία 
σε βιομηχανίες ή στον καθαρισμό και τέλος επαγγελματική εκπαίδευση. 

Η εργασία στο πρόγραμμα αυτό κατατάσσονταν σε πέντε «επίπεδα», 
με υψηλότερο τις θέσεις εργασίας που δεν χρηματοδοτούσε η πολιτεία. Ακο¬ 
λουθούσαν οι θέσεις εκείνες που χρηματοδοτούσε: πρόκειται για τρίμηνες 
θέσεις με τον κατώτατο μισθό και ονομάζονταν «δοκιμαστικές δουλειές». 
Πιο κάτω βρίσκονταν η άμισθη εργασία (ννοιΊ<ί3Γθ) σε Ω5]ε. Τέλος ακολου¬ 
θούσε η κατηγορία που χοντρικά θα ονομάζαμε επανένταξη, η οποία πε- 

4 Ηϋίρ://νννννν.νν5νν5.θΓ§/ΕΠίοΙθ5/2000/]υΙ2000/νν6ρ-] 14.5ήΐιτιΙ 

5 Ηΐϊρ://ι·65θ3ΐτΗ.άννρ.§ον.υΙ</35<1/&5ά5/φοι·ΐ$2007-2008/π·6ρ533.ράί 

ριλάμβανε υποστηριζόμενη εργασία ή σχετικές δραστηριότητες που σκοπό 
είχαν να άρουν τα εμπόδια που μπορεί να είχε ο/η ωφελούμενος/η για την 
είσοδο στην εργασία (π.χ. θεραπεία απεξάρτησης από τα ναρκωτικά ή νοσο¬ 
κομειακή περίθαλψη). 

Οι μελέτες δείχνουν πως και αυτό το πρόγραμμα δεν είχε τα αποτε¬ 
λέσματα που προπαγάνδιζαν οι εμπνευστές του, δηλαδή την εύρεση μόνιμης 
εργασίας. Το αντίθετο μάλλον, αφού οι μισοί τουλάχιστον από αυτούς που 
εξέρχονται του προγράμματος βρίσκονται κάτω από τα επίπεδα φτώχειας. 
Σημειωτέον ότι στην επαρχία του Μιλουόκι η αποχή από την εργασία στα 
προγράμματα αυτά έφτασε και το 70% σε κάποιες θέσεις 6 . 

Γενικά μιλώντας, τα προγράμματα ννοΐ"Ι<ί3Γε έδειξαν γρήγορα τα όριά 
τους, αν και η ρητορική για την αξία τους και η εφαρμογή τους βαθαίνει και 
πλαταίνει. Μεγάλο μέρος της λογικής τους στηρίζεται στο γεγονός ότι υπάρ¬ 
χει μια διαφορά φάσης στις συμπεριφορές των ανέργων. Πολλοί από αυτούς 
που βγαίνουν από τα κατάστιχα των ανέργων αρχίζουν να δουλεύουν μαύρα, 
οπότε είναι αόρατοι στις επίσημες στατιστικές. Στη Νέα Υόρκη, για παράδειγ¬ 
μα, με το πέρας της πρώτης φάσης του προγράμματος, εξαφανίστηκαν από 
το ραντάρ περίπου 89.000 συμμετέχοντες. Αυτό οδήγησε τον, συνεργάτη 
του δήμαρχου Τζουλιάνι, $εήνν3Γτζ στην κυνική δήλωση πως προφανώς όλοι 
αυτοί είχαν βρει δουλειά, ειδάλλως θα τους βλέπανε στους δρόμους να ζητια¬ 
νεύουν. Ωστόσο, υπολογίζεται ότι υπάρχει ένα διάστημα περίπου τετραετίας 
ανάμεσα στη στιγμή που κάποιος χάνει τη δουλειά του και τη στιγμή που 
παρουσιάζεται στις αρχές ως άστεγος. Αυτή η πρόβλεψη του κοινωνιολόγου 
Ρετει* Κο$$ί δούλεψε ρολόι στη ΝΥ, αφού τέσσερα ακριβώς χρόνια μετά την 
μεταρρύθμιση του συστήματος παροχών, παρουσιάστηκε μια αύξηση στον 
αριθμό των αστέγων 7 . 


Το ννοΗ<ί&Γθ στη Μεγάλη Βρετανία 


Μια πρώτη εφαρμογή του ννοι1<ί3Γε στη Μεγάλη Βρετανία ήταν το 
1996, όταν το κλασσικό επίδομα ανεργίας αντικαταστάθηκε από το λεγόμενο 
)οό 5εεΙ<6Γ’$ ΑΙΙονν^ηεε 0$Α - Επίδομα Ευρέσεως Εργασίας). Στο )3Α ο ωφε¬ 
λούμενος έπρεπε να αποδεικνύει ότι αναζητούσε εργασία για να συνεχίσει να 
λαμβάνει επίδομα. Υπέγραφε μια φόρμα, έκανε μια συνέντευξη, και κατόπιν 
έπρεπε κάθε δυο βδομάδες να παρουσιάζεται στο τοπικό γραφείο ευρέσεως 


6 Ηϋΐρ://Γ6563ΐτΗ.άννρ.§ον.υΙ</35ά/&5ά5/φθΠ$2007-2008/ΐΎ6ρ533.ράί 

7 Ηΐΐρ://ί3ΐ5θεεοηοηη/.θΓ§.υΙ</δΙθ2/ίΙΐθ-εΓυθΙ-ίΓυΐΗ-3ύου£-υ5-ν^θΓΐ<ί3Γβ 

εργασίας για να χτυπάει κάρτα 8 . 

Την ίδια χρονιά (1996), εφαρμόστηκε από την τότε κυβέρνηση των 
συντηρητικών σε 29 πόλεις ένα πιλοτικό πρόγραμμα ννοΗ<ί 2 Γε με την ονομα¬ 
σία Ρι·ο]εετ ννοΗ<. Το πρόγραμμα συνεχίστηκε κατόπιν από την κυβέρνηση 
των εργατικών, με κάποιες αντιδράσεις - ειδικά στο Μπράιτον. Το 1998, το 
πρόγραμμα αυτό αντικαταστάθηκε από ένα πιο γενικευμένο πλάνο, το λεγό¬ 
μενο Νενν ϋε^Ι. Στόχος του προγράμματος ήταν να βελτιωθεί το «ευπώλητο» 
(ητΐ3Γΐ<ετ&δίΙίτ/) των ανέργων μέσα από την εργασιακή τους εμπειρία, ώστε να 
βρίσκουν ευκολότερα δουλειά. Η λογική του κράτους ήταν πως τα ποσοστά 
ανεργίας ήταν τόσο ψηλά διότι οι άνεργοι/ες ήταν χαμηλού επιπέδου. Παρό¬ 
λα αυτά, όπως έδειξαν και οι επίσημες στατιστικές, το πρόγραμμα δεν απέφε¬ 
ρε κάποια ουσιαστική βελτίωση στα ποσοστά ανεργίας, τα οποία μειώθηκαν 
κυρίως λόγω της οικονομικής άνθισης στην αρχή της δεκαετίας του 2000 9 . 

Τι μορφή έπαιρναν τότε τα προγράμματα αυτά και ποιος τα υλοποι¬ 
ούσε; Από την αρχή της δεκαετίας του 1980 και σε όλη τη διάρκεια της δεκα¬ 
ετίας του 1990, τα προγράμματα «επανένταξης στην εργασία» (02εΙ<το ννοΗ< 
εεήεητεε) υλοποιούνταν κυρίως σε μικρές επιχειρήσεις ή σε φιλανθρωπικά 
καταστήματα, παραρτήματα μεγάλων πολυεθνικών. Εν πολλοίς, ο χαρακτή¬ 
ρας των θέσεων εργασίας που δημιουργούνταν είχε χαρακτήρα κοινωνικής 
παρέμβασης. Αξίζει να σημειωθεί ότι ο φιλανθρωπικός τομέας είναι ιδιαίτερα 
ανεπτυγμένος στη Βρετανία. Από μικρές εταιρείες μέχρι τεράστιες οργανώ¬ 
σεις, αναλαμβάνει παρεμβάσεις σε ανθρωπιστικά επείγοντα στον κόσμο αλλά 
και στη χώρα, αλλά καλύπτει και άλλες ανάγκες, όπως πχ η διαχείριση των 
ναρκοεξαρτημένων και των άστεγων. Παράλληλα, οι οργανώσεις αυτές παρέ¬ 
χουν μια πληθώρα θέσεων εργασίας, από εθελοντικά πόστα μέχρι προσωρινή 
ή μόνιμη δουλειά. Εξυπηρετούν έτσι για κάποιες/ους την απόκτηση εργασια¬ 
κής εμπειρίας, αποτελούν προθάλαμο για την «κανονική» δουλειά κατόπιν. 

Το 2009, η κυβέρνηση των εργατικών εισάγει ένα νέο πρόγραμμα με 
την ονομασία ΡΙεχίόΙε Νενν ϋε^Ι, το οποίο δίνει μεγαλύτερη έμφαση στην 
επιβολή της εργασίας παρά στην εκπαίδευση των ανέργων. Είχαν προηγηθεί 
αλλαγές στο σύστημα παροχών από το 2007, με την πρώτη ννεΙί^τε Κείοπη 
Αετ των εργατικών. Οι δυο αυτές μεταρρυθμίσεις είχαν κάποια πρωτόγνω¬ 
ρα χαρακτηριστικά: πρώτον, προσπαθούσαν να επανεισάγουν στην αγορά 
εργασίας πληθυσμούς όπως οι μονογονεϊκές οικογένειες, οι ασθενείς κλπ. 
Ταυτόχρονα, αυξήθηκε η ηλικία συνταξιοδότησης. Στόχος ήταν να μειωθεί το 
ποσοστό του πληθυσμού που δεν βρίσκεται σε εργασία από το 25% στο 20%. 

8 Ηΐΐρ://εη.ννίΙ<ίρθάίΕ.θΓ§/ννίΙ<ί/]ού5θθΙ<0Γ’5_ΑΙΙοννΕηοθ 

9 Ηϋϋρ://ΙίβεοΓη.θΓ§/Ιί6Γ3Γ//2υίΗθ6εη/ρΕηηρήΙθϋ5-ΕΠίεΙθ5/άοΙθ-3υίοηοηηγ-2ηά-ννοι·|<-ι·6- 
ίιπ-ρο5ίίίοη-2η-θρίΙο§υβ 

Δεύτερον, η μεταρρύθμιση του 2009 επέβαλε ένα νέο καθεστώς για τη λήψη 
επιδόματος ανεργίας, στο οποίο οι μακροχρόνια άνεργοι υποχρεώνονται να 
δουλέψουν σε διάφορες μορφές εργασίας για να συνεχίσουν να λαμβάνουν 
το επίδομα ανεργίας. Ακόμα και έτσι, το ΡΙεχίδΙε Νενν ϋε^Ι στοίχισε στην 
κυβέρνηση περίπου τριάντα χιλιάδες λίρες για κάθε νέα θέση εργασίας, που 
φυσικά δεν πήγαιναν στις τσέπες του εργαζόμενου 10 . 

Πάνω σε αυτό το πρόγραμμα βασίστηκε η κυβέρνηση για να εκπο¬ 
νήσει το νέο της πρόγραμμα «καταπολέμησης» της ανεργίας, που ξεκίνη¬ 
σε τον Ιούνιο του 2011 με τον πρωτότυπο τίτλο «Πρόγραμμα Εργασίας» 
(ννοΗ< Ργο§γ&γπ). Το πρόγραμμα είναι μονάχα μια από τις μορφές ννοΗ<ί&Γε 
που εφαρμόζει η κυβέρνηση, και απευθύνεται σε άνεργους που λαμβάνουν 
το «Επίδομα Αναζήτησης Εργασίας» (]οδ$εεΙ<εΓ’$ ΑΙΙονν^πεε, ]2Α), καθώς 
και σε ασθενείς και ΑΜΕΑ που λαμβάνουν ενίσχυση (ΕιηρΙο/ιηθητ δυρροττ 
ΑΙΙονν^ηεε, Ε5Α) Μ . 

Εδώ στήνεται μια ενδιαφέρουσα κομπίνα, στην οποία η εργασία η ίδια 
είναι πλέον το αγαθό προς πώληση: η κυβέρνηση αναθέτει σε ιδιωτικές εται¬ 
ρείες να παρέχουν τις υπηρεσίες του προγράμματος. Πληρώνει τις εταιρείες 
αυτές με ένα αρχικό ποσό ανά κεφάλι (400 λίρες Αγγλίας), και κατόπιν ένα 
μεγαλύτερο ποσό «ανάλογα με τα αποτελέσματα». Δηλαδή, οι εταιρείες πλη¬ 
ρώνονται μονάχα αν οι άνεργοι ή οι επιδοτούμενοι δεν λάβουν επίδομα για 
έξι μήνες. Αν συμβεί αυτό, οι εταιρείες λαμβάνουν ένα εφάπαξ ποσό (1200 
λίρες), και στη συνέχεια πληρώνονται με το μήνα που ο/η επιδοτούμενος/η 
δεν πήρε επίδομα, μέχρι τους 18 μήνες 12 . Οι εταιρείες με τη σειρά τους, για 
να μη χάσουν τα φράγκα, κυνηγάνε με το τουφέκι κάθε δουλειά που εμφα¬ 
νίζεται στον ορίζοντα για να στείλουν «τους δικούς τους». Ομως, αυτές οι 
δουλειές είναι οι ίδιες δουλειές που θα κυνήγαγε κάποιος/α για να συνεχίσει 
να παίρνει το Επίδομα Εύρεσης Εργασίας. Για κάθε θέση που παίρνει μια εται¬ 
ρεία, υπάρχει ένας άνεργος που χάνει μια ευκαιρία να συνεχίσει να παίρνει 
επίδομα. Οσο περισσότερες δουλειές αρπάζουν οι εταιρείες, τόσο περισ¬ 
σότεροι άνεργοι παραμένουν, που αναγκάζονται να απευθυνθούν σε αυτές. 
Τα αφεντικά είναι ευχαριστημένα διότι δε χρειάζεται να ψάξουν για νέους 
υπαλλήλους, και αυτοί που στέλνουν οι εταιρείες, καθώς είναι υποχρεωμένοι 
να εργαστούν, εργάζονται τζάμπα. Με λίγα λόγια, το Πρόγραμμα Εργασίας 


10 Ηϋίρ://ύΙο§5.ΐθΙβ§ΓΕρΗ.το.υΙ</η6\ν5/ηθΜούπθη I /1000641 I δ/ΓΗθ-ίΙβχίύΙθ-πθνν-άθδΙ- 
ννΕ5-ίΐ-Γε3ΐΙ/-&-άί5Ε5ΐθΓ-2Π(1-ννΗ2ΐ-ε3η-ν^θ-ΙθΕΓη-ίΓοηη-ίί/ 

11 Για το πρόγραμμα αυτό και μια συνολική παρουσίαση όλων των προγραμμάτων 
ννοιΊκίϊΓβ στη Βρετανία, δες την πολύ καλή μπροσούρα της $οΙιά3Πΐ/ ΡβάβΓ3ΐίοπ: 
Ηίίρ://ν^ν^ν^.5θΙ1βά.θΓ§.υΙ</5ίίθ5/άθί3υΙΐ/ίϊΙθ5/υρΙθ3(ΐ5/ννοΓΐ<ί3Γθ_ρ3πιρήΙθΐ_ν2_0.ρ<1ί 

12 Ηΐίρ://νννννν.άνφ.§ον.υΙ</άοε5/£Ηθ-ννοι·|<-ρι·ο§Γ3πιπΊθ.ράί, σελ. 7 

δεν δημιουργεί νέες θέσεις, απλά τις μεταχειρίζεται για να εξάγει κέρδος. 
Βάζει εταιρείες να δρουν σαν γραφεία εύρεσης εργασίας χρηματοδοτούμενα 
με κρατικά κονδύλια. 

Πλέον, ο τομέας του ανθρώπινου δυναμικού έχει αναπτυχθεί σε 
προσοδοφόρα επιχείρηση, με εταιρείες όπως η Α4ε και η ννοΗ<ίη§ ϋηΙ<5, 
οι οποίες έχουν ως βασική πηγή κέρδους την προσφορά εργασίας και είναι 
ουσιαστικά εταιρείες ενοικίασης εργατών. Ο τομέας αυτός εξαρτάται άμεσα 
από τη διαχείριση των πακέτων ενίσχυσης που δίνει το κράτος στις εταιρείες 
που αναλαμβάνουν εργολαβικά την εκπόνηση των προγραμμάτων αυτών. Τα 
τελευταία χρόνια, ένα μεγάλο κομμάτι της κοινωνικής πρόνοιας έχει ανατεθεί 
σε εργολαβικές εταιρείες. Για παράδειγμα, η Ατο$ είναι μια εταιρεία που ανα¬ 
λαμβάνει τα λεγάμενα «τεστ εργασιακής ικανότητας» (ννοΗ< ε&ρ&δίΐίτγ τε$τ$) 
και διαχειρίζεται το λογισμικό της βάσης δεδομένων του ΝΗ5 (του Εθνικού 
Συστήματος Υγείας). Η ίδια εταιρεία έχει αναλάβει μέρος του Προγράμματος 
για την Κοινοτική Δράση (ΟοΓηιηυηίτ/ Αεϋίοη Ρΐ"ο§Γ3ΐηηηθ) και του Προγράμ¬ 
ματος Εργασίας (ννοΗ< Ρι·ο§ΐ"3ητΐΓηθ). Η σεκιουριτάδικη ΰ4$ έχει αναλάβει τη 
διαχείριση των φυλακών, κάποια καθήκοντα αστυνόμευσης και ένα κομμάτι 
του Προγράμματος Εργασίας. Η (Γ^ρίτ^ είναι υπεύθυνη για τη διαχείριση του 
λογισμικού για το επίδομα κατοικίας. Η Μ^χίπιυε έχει αναλάβει μέρος του 
ΡΙεχίδΙε Νενν ϋε^Ι και του Προγράμματος Εργασίας. Φυσικά, οι συμφωνί¬ 
ες για την εργολαβική ανάθεση κλείνονται από πρόσωπα του περιβάλλοντος 
βουλευτών και μελών της κυβέρνησης τόσο από τους εργατικούς όσο και από 
την Κυβέρνηση Συνεργασίας του Ντέηβιντ Κάμερον 13 . 

Τα προγράμματα απασχόλησης μέχρι και το ΡΙεχίδΙε Νενν ϋε^Ι δο¬ 
κιμάστηκαν εκτεταμένα στον εθελοντικό τομέα, με την ανάπτυξη των φιλαν¬ 
θρωπικών, μη κυβερνητικών οργανώσεων. Η ποιοτική αλλαγή που έγινε το 
2012 ήταν ότι πλέον το ννοι1<ί3Γθ άγγιξε τομείς οι οποίοι δεν είχαν πιαστεί 
προγενέστερα, κυρίως από το φόβο της επίθεσης των συνδικάτων. Πλέον στο 
παιχνίδι μπαίνουν, εκτός από μεγάλες πολυεθνικές και καταστήματα (όπου η 
εργατική αντίσταση είναι αρκετά χαλαρή), και υπηρεσίες δημοσίου συμφέρο¬ 
ντος, όπως τα ταχυδρομεία, το σύστημα υγείας, και κάποιες σιδηροδρομικές 
εταιρείες 14 . Στα ταχυδρομεία συγκεκριμένα, το συνδικάτο εργαζομένων στις 
επικοινωνίες ((ΙοΓηΓηυηίε^τίοη ννοΗ<θΓ$’ ϋηίοη) υποστήριξε την επιβολή του 
προγράμματος 15 . 

13 Ηίϋρ://Ιϊύοοηη.θΓ2/ΙίύΓΕΓ//θάίΐθΓί3ΐ- ι ηβνν’-ν^θΓΐ<ίΕΓβ-5θΙΐθηηθ5-Ιιί5ΐοπο3ΐ-οΐ355-τοηίΘΧ- 
ϋ#ίοοΐηοΐβΓθί4_3ε5η/27 

14 ι υηρ3ίά ]'ού5θθΙ<βΓ5 ϋο άθΙίνβΓ ρ3ϋίθπϋ 03Γβ ίπ ϋΙΐΓββ ήο$ριί3ΐ5’. 0υ3Γάί3π, 2ΐ5ϋ Μ3/ 
2012 Ηίίρ://ννννν^£υ3Γώ3η.οο.υΙ</5οα6ί//2012/ιτΐ3γ/21 /υπρ3ίά-)ού5βθΙ<θΓ5-(1θΙίνθΓ-ρ3- 

ίίθΠί-ε3Γβ 

15 “Νο ϋο ννοι~Ι<Ϊ3Γθ 3ϋ Κο/3ΐ Μ3ίΓ, Βοχοοϋϋ νΥθΓΐ<ί3Γβ, Μ3ΐτΗ 2012. Ηϋϋρ://νννννν.ύοχ- 

Αγώνες ενάντια στο ννοΗ<ί3Γβ στη Μεγάλη Βρετανία - Η 
εμπειρία από τη δεκαετία του *90 


Ήδη από το 1996 υπήρχαν κάποιοι αποσπασματικοί αγώνες, κυρίως 
σε τοπικό επίπεδο, από πολιτικοποιημένο κόσμο σε διάφορες πόλεις της 
Μεγάλης Βρετανίας. Εκείνη τη χρονιά, η κυβέρνηση των συντηρητικών είχε 
ξεκινήσει ένα πιλοτικό πρόγραμμα ανταποδοτικής εργασίας (ΡΓοίεετ ννοΗ<) 
σε εικοσιεννέα πόλεις της Βρετανίας. Ωστόσο, παρά τον ξεκάθαρα επιθετικό 
χαρακτήρα των μεταρρυθμίσεων της κυβέρνησης, δεν υπήρξε η λαϊκή αντί¬ 
δραση που ανέμεναν κάποιοι ριζοσπάστες. Η μόνη, ίσως, πετυχημένη καμπά- 
νια ήταν αυτή που έγινε στην πόλη του Μπράιτον, και οι λόγοι για την επιτυχία 
της είναι ενδιαφέροντες και για τη δική μας περίπτωση 16 . 

Με την επιβολή του ]οδ 2 θθΙ<θγ’$ ΑΙΙονν&εε, οργανώθηκε στην πόλη, 
όπως και σε άλλες πόλεις της Μεγάλης Βρετανίας, μια ανεξάρτητη ομάδα 
δράσης από ωφελούμενους (εΙ&ίιη&ητ’$ ^ετίοπ §Γουρ). Οι ομάδες αυτές, με 
τον καιρό συνενώθηκαν σε ένα δίκτυο ενάντια στο επίδομα αναζήτησης ερ¬ 
γασίας, που ονομάστηκε Ωΐ"ουηά$ννεΙΙ. 

Στην πόλη του Μπράιτον υπήρχε ένας ήδη οργανωμένος, πολιτικοποι¬ 
ημένος κόσμος που είχε συμμετάσχει σε γεγονότα όπως την εξέγερση ενά¬ 
ντια στο ΡοΙΙ Τ^χ το 1990. Αρκετοί από αυτούς/ες, κουβαλώντας την εμπειρία 
της αναγέννησης του κινήματος που επέφεραν τα γεγονότα του 1989-90 και 
τις θεωρητικές συζητήσεις που αυτά προκάλεσαν, έβλεπαν τον εαυτό τους 
ως αντιπροσώπους ενός προλεταριάτου που αρνούνταν της εργασία και στη¬ 
ριζόταν στο επίδομα ανεργίας για να επιβιώσει, αλλά και να οργανωθεί ταξι¬ 
κά ενάντια στο κεφάλαιο. Για το λόγο αυτό, έβλεπαν την αναδιάρθρωση του 
παραδοσιακού επιδόματος ανεργίας σαν επίθεση ενάντια στο προλεταριάτο 
αυτό, από το κεφάλαιο με τους εκπροσώπους του, δηλαδή τους εργαζόμε¬ 
νους στις υπηρεσίες πρόνοιας. Αυτό όμως που αποτέλεσε το δυνατότερο ση¬ 
μείο τους, δηλαδή η αναγνώριση του εαυτού τους ως τμήμα ενός κοινωνικού 
πεδίου και όχι ως μια μορφής πρωτοπορία, ήταν ταυτόχρονα και η ιδεολογική 
αχίλλειος πτέρνα της θεωρητικοπρακτικής τους δουλειάς. 

Το εάν αυτό το προλεταριάτο υπήρχε, ή αν είχε τη συνείδηση αυτή 
που ήθελαν να του προσδώσουν οι αρνητές της εργασίας, ήταν ένα μείζον 
ζήτημα. Έγινε γρήγορα ορατό ότι, αν και υπήρχε μια μεγάλη γκάμα πρακτι¬ 
κών μέσα από τις οποίες ένα μεγάλο κομμάτι των χαμηλότερων στρωμάτων 
κατόρθωνε να τη βγάζει, εξαπατώντας τις υπηρεσίες πρόνοιας, αυτό δε σή- 


16 Ηΐΐρ://Π6τοηη.θΓ§/ύοοΙ</θχροπ/Ηίη'ΐΙ/17755 

μαινε με τίποτα ότι αυτό το κομμάτι ήταν μια πολιτικά συνειδητοποιημένη 
ομάδα αρνητών εργασίας. Δεν σήμαινε ότι δεν ήθελαν να δουλέψουν γενικά, 
απλώς δεν ήθελαν να δουλέψουν σε μια σκατοδουλειά, με ένα ελεεινό μισθό. 
Πολλοί και πολλές άνεργοι/ες, θα προτιμούσαν λοιπόν να εφαρμόσουν ένα 
από τα γνωστά κόλπα, πχ να κάνουν ότι ψάχνουν για δουλειά, να το παίξουν 
άρρωστοι, κλπ, παρά να συμμετάσχουν σε ένα πολιτικό αγώνα ενάντια στο 
κεφάλαιο. 

Τα πιο πολιτικοποιημένα τμήματα, ακολούθησαν αρχικά αυτό το 
ρεύμα υπόρρητης αντίστασης στο επίδομα ευρέσεως εργασίας. Θεωρώντας 
όμως ότι ο αγώνας αυτός εμπλέκει ολόκληρο αυτό το προλεταριάτο της φα¬ 
ντασίας τους, και ότι οι απεγνωσμένες μεγάλες μάζες περίμεναν ένα ριζοσπα¬ 
στικό σύνθημα, ή μια ριζοσπαστική πρακτική που θα τους εμπνεύσει, σύντομα 
ξεκίνησαν τις προσπάθειες οργάνωσης μιας συλλογικής απάντησης στο κεφά¬ 
λαιο. Η ομάδα του Μπράιτον, δανείστηκε αρχικά μια μορφή αγώνα ενάντια 
στους ρουφιάνους της πρόνοιας, που εφαρμοζόταν ήδη στο Εδιμβούργο, 
από την εκεί ομάδα ωφελουμένων. Τι έκαναν αυτοί; Αν υπήρχαν καταγγελίες 
ότι κάποιος εργαζόμενος στην πρόνοια ρουφιάνευε ωφελούμενους, η ομάδα 
τού έστελνε μια επιστολή προειδοποιώντας τον/την. Αν συνέχιζε, έστελνε και 
δεύτερη. Την τρίτη φορά, τύπωνε αφίσες με τη φάτσα του/της με μια περι¬ 
γραφή του τι είχε κάνει, και τις κόλλαγε στην πόλη. Η τακτική ονομάστηκε 
«τήΓθθ 5 ϊγϊΙ<θ5», δηλαδή σε ελεύθερη μετάφραση: «στα τρία κόρνερ πέναλτι». 
Περίμεναν πως, με αυτόν τον τρόπο, οι εξαγριωμένοι αρνητές εργασίας θα 
έπαιρναν τους δρόμους ψάχνοντας τους ρουφιάνους για να τους πλακώσουν 
στο ξύλο, ή θα κάνουν κάτι εξίσου δραστικό. Ωστόσο, το «προλεταριάτο» 
παρέμενε παγερά αδιάφορο. 

Από την άλλη μεριά όμως, κάτι κινούνταν ανάμεσα στις τάξεις των 
εργαζόμενων στα κέντρα ευρέσεως εργασίας. Η πτώση των μισθών και των 
επιδομάτων τους, καθώς και η αύξηση του κόστους ζωής, είχαν οδηγήσει 
χαμηλότερα στρώματα δημοσίων υπαλλήλων σε μια πρωτοφανή προλετα¬ 
ριοποίηση - πολλοί από αυτούς, για παράδειγμα, έπαιρναν επίδομα στέγα¬ 
σης. Ταυτόχρονα, το επίδομα ευρέσεως εργασίας υποχρέωνε εργαζόμενους 
στους αντίστοιχους τοπικούς ΟΑΕΔ να γίνονται ρουφιάνοι, ενώ πρωτύτερα 
μπορούσαν απλώς να κάνουν τα στραβά μάτια. Αυτά τα δεδομένα έφερναν 
ένα μεγάλο μέρος τους, εκ των πραγμάτων, κοντινότερα στους ωφελούμε¬ 
νους και εναντίον των αφεντικών τους. Οι πιο ενεργοί στο σωματείο τους, το 
οποίο είχε πάρει θέση ενάντια στο επίδομα ευρέσεως εργασίας, προσπάθη¬ 
σαν να αντιδράσουν, σκοντάφτοντας όμως στην ουσιαστική διάλυση των συν¬ 
δικαλιστικών σχέσεων, στην αντίδραση κάποιων συναδέλφων τους, και στην 
ανοιχτή εχθρότητα των αφεντικών. Το χειμώνα του 1995-6, το συνδικάτο των 

εργαζομένων στους κατά τόπους «ΟΑΕΔ» κήρυξε απεργία ενάντια στην από¬ 
φαση της κυβέρνησης να συσχετίσει το μισθό τους με την «αποδοτικότητά» 
τους. 

Το ευτυχές στο Μπράιτον ήταν ότι η μικρή ομάδα δράσης ωφελου- 
μένων Βπ§ήτοη Οώιπ&ητε’ Αετίοπ Οτουρ κατόρθωσε να συνδεθεί με κάποια 
πιο μαχητικά μέλη του τοπικού ΟΑΕΔ και να δημιουργήσουν μαζί την ομάδα 
Βπ§ήτοη Α§^ίη$τ Βεπθίίτ Ουτ$ (ΒΑΒΟ - Μπράιτον ενάντια στις περικοπές επι¬ 
δομάτων). Οπως γράφουν οι ίδιοι, η συμμαχία αυτή στηρίχτηκε σε προϋπάρ- 
χουσες κοινωνικές σχέσεις ανάμεσα σε μέλη της ομάδας και εργαζόμενους 
στους ΟΑΕΔ. Συγκεκριμένα, συμμετέχοντες στις ομάδες ωφελουμένων σε 
όλη τη χώρα συμμετείχαν καθημερινά από πολύ νωρίς το πρωί στον αποκλει¬ 
σμό των γραφείων του ΟΑΕΔ, σε ένδειξη αλληλεγγύης προς τους απεργούς. 
Στο Μπράιτον, οι σχέσεις μεταξύ αλληλέγγυων και απεργών βάθυναν εξαιτί- 
ας της μαχητικότητας των πρώτων, πράγμα που δεν συνέβη σε άλλα τέτοια 
κέντρα. Η πρώτη μεγάλη δράση της ΒΑΒΟ ήταν την ημέρα που το επίδομα 
ευρέσεως εργασίας τέθηκε σε λειτουργία, οπότε όλες οι τοπικές ομάδες του 
ΟΓουπάεννθΙΙ είχαν αποφασίσει να αναλάβουν δράσεις. Στο Μπράιτον έγινε μια 
πορεία περίπου 300 ατόμων προς τον ΟΑΕΔ, και ακολούθησε αποκλεισμός. 
Οι εργαζόμενοι που ήταν ήδη μέλη της πρωτοβουλίας, βρήκαν το πρόσχημα 
να σταματήσουν να εργάζονται, οπότε επεκράτησε χάος. Η πρωτοβουλία στο 
Μπράιτον ήταν αποτελεσματική ακριβώς διότι στηριζόταν σε αυτές τις σχέ¬ 
σεις μεταξύ διαδηλωτών και εργαζομένων. Οπότε γινόταν αποκλεισμός του 
ΟΑΕΔ, για παράδειγμα, οι εργαζόμενοι που ήταν συνεννοημένοι, μπορούσαν 
να κλείσουν το σύστημα για ολόκληρη την ημέρα, βασισμένοι στο πρωτόκολ¬ 
λο ασφαλείας της υπηρεσίας. Έτσι, μικρές σχετικά διαδηλώσεις - ανάλογες 
δηλαδή με τη δυναμική που υπήρχε - μπορούσαν να κρατήσουν τις υπηρεσί¬ 
ες κλειστές για μια ολόκληρη μέρα. 

Το 1997 άρχισε να εφαρμόζεται το πιλοτικό πρόγραμμα ΡΓθ]θετ 
ννοΗ<, το οποίο ήταν μια πιο σκληρή εκδοχή του ννοΗ<ί&ι·θ και άρχισε πλέον 
να εμπλέκει και ιδιωτικούς «παρόχους», οι οποίοι «εκπαίδευαν» και ουσιαστι¬ 
κά ενοίκιαζαν εργαζόμενους κυρίως σε καταστήματα φιλανθρωπικών οργανι¬ 
σμών. Η πρωτοβουλία στο Μπράιτον κατόρθωσε, παρά το μικρό της μέγεθος, 
να επαναλάβει αποκλεισμούς ΟΑΕΔ, αλλά επίσης επιχείρησε και κατόρθωσε 
κάποιες καταλήψεις στα γραφεία των εταιρειών-παρόχων. Τέλος, οργάνωσε 
κάποιες επιτυχημένες πικετοφορίες έξω από φιλανθρωπικά καταστήματα στα 
οποία απασχολούνταν οι ωφελούμενοι. Επειδή δε το πρόγραμμα ήταν πιλοτι¬ 
κό και σχετικά φτωχό σε πόρους, η δράση αυτή λίγο έλειψε να το σταματήσει 
εντελώς, πράγμα που ώθησε τα αφεντικά να καλέσουν ενισχύσεις από το 
Λονδίνο, και την αστυνομία να αυξήσει την πίεση στους διαδηλωτές. 

Η εμπειρία χης πρώτης αυτής φάσης του αγώνα ενάντια στο ννοι1<ί3Γθ 
έθεσε κάποια ζητήματα όσον αφορά τις μορφές της δράσης, τα οποία συζη¬ 
τήθηκαν κυρίως σε ιδεολογικό επίπεδο. Το βαθύτερο ζήτημα που προέκυψε, 
το οποίο επανήλθε κατά κάποιο τρόπο και στις πρόσφατες κινητοποιήσεις, 
είναι το εάν το κίνημα από τα κάτω ενάντια στο ννοΗ<ί3Γθ πρέπει ή όχι να ανα¬ 
ζητήσει συμμαχίες στους δημόσιους υπαλλήλους στους ΟΑΕΔ. Ορισμένες 
ομάδες, πχ οι αναρχικοί ή οι αυτόνομοι του Εδιμβούργου, είναι απολύτως 
αρνητικοί. Στο Εδιμβούργο, η καμπάνια ενάντια στο ννοΗ<ί3Γ6 έχει πορευ¬ 
τεί χωρίς συμμαχίες με τους εργαζόμενους, ενώ η τακτική του ιΗγθθ $τπΙ<ε$ 
εφαρμόστηκε σε μεγάλη έκταση. Μάλιστα, αναλύσεις της εποχής ισχυριζόταν 
ότι η συμμαχία με τους εργαζομένους είναι ένα σύνθημα της αριστερός, που 
στόχο έχει να διαλύσει και να ηγεμονεύσει το κίνημα 17 . 

Όντως, η προσπάθεια προσέγγισης των εργαζομένων έθεσε ορισμέ¬ 
να πολιτικά ζητήματα. Το 1996, για παράδειγμα, οι εργαζόμενοι στην πρόνοια 
κατέβηκαν σε απεργία, διότι με τους νέους νόμους για το επίδομα ευρέσεως 
εργασίας, θα μεταφέρονταν από τα κέντρα του Τμήματος Κοινωνικής Ασφά¬ 
λισης (ϋ$$) Στους αντίστοιχους ΟΑΕΔ (]οδ Ωθιίιγθ$). Η διαφορά ήταν ότι στα 
πρώτα υπήρχαν κουβούκλια με προστατευτικό γυαλί, ενώ στα δεύτερα ανοι¬ 
χτά γραφεία. Οι εργαζόμενοι στην πρόνοια ανησυχούσαν για την ασφάλειά 
τους, κάτι που ήταν αρκετά υποτιμητικό για τους ωφελούμενους, οι οποίοι 
παρουσιάζονταν σαν μαχαιροβγάλτες. Ωστόσο, πολιτικοποιημένοι ωφελού¬ 
μενοι στο Μπράιτον στήριξαν τους αποκλεισμούς, για στρατηγικούς λόγους: 
πρώτον, διότι η απεργία θα σήμαινε την καθυστέρηση της εφαρμογής του 
επιδόματος ευρέσεως εργασίας και δεύτερον, διότι με τη συμμετοχή τους 
προσπαθούσαν να σπάσουν τις διαχωριστικές γραμμές ανάμεσα σε εργαζό¬ 
μενους και ωφελούμενους που προωθούσε το συνδικάτο και να δείξουν ότι 
υπάρχουν και άλλες μορφές οργάνωσης, πιο οριζόντιας μορφής 18 . Ωστόσο, οι 
στόχοι αυτοί ουδέποτε επετεύχθησαν, διότι το κίνημα δεν μπόρεσε ποτέ να 
χαράξει μια στρατηγική συνεργασίας ανάμεσα στους πιο πολιτικοποιημένους 
εργαζόμενους και τις ομάδες ανέργων, αφήνοντας το συνδικάτο να ελέγξει 
μέχρι τέλους την απεργία. 

Από την άλλη, η εκ πρώτης όψεως πιο ριζοσπαστική τακτική του ιΙίγθθ 
$ τπΙ<ε$, έδειξε και αυτή αρκετά γρήγορα τα όριά της. Ίσως τα ασθενέστερα 
σημεία της είναι η ιδεολογική προσέγγιση του ζητήματος της ανεργίας και η 
ακτιβίστικη νοοτροπία πίσω από την εφαρμογή της. Ενώ σε κάποιες περιπτώ¬ 
σεις είναι μια τακτική που πραγματικά δουλεύει ενάντια σε εργαζόμενους του 

17 Ογ§εγήζθ! τχ. 45, Άνοιξη 1997, Ηΐΐρ://ν^ν^ν^.Είθά.θΓ§.υΙ</θΓ2/ί55υΘ45/ΐΗΓΘβ5.ήΐιτιΙ 

18 Αυ/Ίΐ6ί>6η, ΩοΙβ 3υΐοηοιτιγ νβΓ5ϋ5 ϊΗε Γβ-ίηηροϊίΐίοη οί ννοιΊ<: 3η3ΐγ$ί$ οί ΐήε ευιτεηί 
ϋεηάεηε/ Ιο ννοιΊιΐέΓε ίη ϊίιε 1ΊΚ, 1998. 

ΟΑΕΔ που έχουν μια πραγματικά αισχρή στάση απέναντι στους ανέργους, 
ωστόσο τείνει να θεωρεί όλους τους εργαζόμενους ρουφιάνους και όλους 
τους ανέργους αρνητές εργασίας. Από τη μια, δηλαδή, δεν αφήνει περιθώρια 
προσέγγισης με πολιτικοποιημένα κομμάτια των εργαζομένων στους ΟΑΕΔ, 
ενώ από την άλλη θεωρεί ότι μέσω των ατομικά στοχευμένων αυτών δράσεων, 
χτίζεται ένα επιθετικό κίνημα ανέργων. Ωστόσο, το τελευταίο δεν φαίνεται να 
ευσταθεί, καθώς η πρακτική αυτή στηρίζεται σε περιπτώσεις ατόμων, και δεν 
αποτελεί αποτελεσματικό μέσο εναντίωσης στην κυβερνητική πολιτική. Ταυ¬ 
τόχρονα, ο τρόπος με τον οποίο η καμπάνια αυτή λειτουργεί, αναπαράγει μια 
λογική ανάθεσης. Μια ομάδα «ψημένων» ακτιβιστών αναλαμβάνει να «καθαρί¬ 
σει» για κάποια ή κάποιο άνεργο που βρίσκεται στο στόχαστρο του ΟΑΕΔ. 

θεωρητικά, αν η πρακτική αυτή ήταν κομμάτι ενός ήδη ανεπτυγμέ¬ 
νου κινήματος ανέργων, θα αποτελούσε άλλο ένα σημείο συσπείρωσης στην 
εξέλιξη των αγώνων. Ομως, η όξυνση της αντιπαράθεσης, στα πλαίσια της 
σχετικά μειοψηφικής και ακτιβίστικης φύσης του κινήματος κατά τη γέννησή 
του, έφερε μάλλον τα αντίθετα αποτελέσματα. Οι διευθύνοντες των ΟΑΕΔ 
χρησιμοποίησαν υλικό της καμπάνιας ΤΙίγθθ 5τπΙ<ε$ για να εμφανίσουν τους 
εαυτούς τους ως εγγυητές της ασφάλειας των εργαζομένων τους ενάντια στις 
«αντεργατικές επιθέσεις». Μέσα στους ΟΑΕΔ, οι εργαζόμενοι που είχαν ήδη 
συνάψει σχέσεις με τοπικές ομάδες ανέργων που συμμετείχαν στην καμπά¬ 
νια, κατηγορήθηκαν δημόσια από το συνδικάτο τους. Έτσι, η καμπάνια αυτή 
χρησιμοποιήθηκε σαν μια σφήνα που έχωσαν τα αφεντικά στα πλευρά της 
όποιας προσπάθειας συμμαχίας ανάμεσα σε ανέργους και εργαζόμενους 19 . 



19 Μέρος της συζήτησης μέσα στο ανταγωνιστικό κίνημα για τα διδάγματα του 
αγώνα αυτού, έχει καταγραφεί στα τεύχη του περιοδικού 5υδνβΓ5ίοπ, από το νούμερο 
18 μέχρι το 23. Τα κείμενα αυτά μπορούν να βρεθούν στη διεύθυνση: Ηίίρ://Ιίδεοηη. 
θΓ§/Ιίδι·3ΐ·γ/$υβν6Γ5ίοη-ίουιτΐ3ΐ 

Οι πιο πρόσφατες εξελίξεις - η καμπάνια ενάντια στο 
ννοΜ<Ϊ3Γ6 του 2012-13 


Η εκ πρώτης όψεως διαφορά ανάμεσα στους αγώνες ενάντια στο 
ννοΗάτίΓθ που έγιναν κατά τη δεκαετία του 1990 στη Μεγάλη Βρετανία και το 
σχετικά πρόσφατο κύμα αγώνων, είναι ότι ενώ οι πρώτες ήταν σχετικά μονα¬ 
χικές καμπάνιες κάποιων πολιτικοποιημένων ατόμων, το πρόσφατο κύμα λαμ¬ 
βάνει χώρα σε καθεστώς κατακραυγής ενάντια στις επιθέσεις της κυβέρνησης 
στην κοινωνική ασφάλιση. Πραγματικά, το ζήτημα της ανεργίας φιγουράρισε 
στα μμε την περασμένη χρονιά για αρκετό διάστημα, με την κοινή γνώμη να 
είναι αρκετά εχθρική, ειδικά απέναντι στην υποχρεωτική «απασχόληση» ωφε- 
λουμένων σε μεγάλες αλυσίδες καταστημάτων. Ήταν αυτή η κατακραυγή που 
πίεσε τελικά κάποιες από τις αλυσίδες αυτές να αποσύρουν της συμμετοχή 
τους στα προγράμματα της κυβέρνησης. 

Σε μια πρώτη φάση, οι αγώνες για κατάργηση των προγραμμάτων 
ννοΗ<Ήι·θ στη Βρετανία έστιασαν σε μεγάλες εμπορικές εταιρείες που πρό- 
σφεραν θέσεις εργασίας στα προγράμματα αυτά. Με πανεθνικές καμπάνιες, 
όπως η Βο/εοττ ννοΗ<Ήι·ε, αλλά και με τοπικές πρωτοβουλίες, ξεκίνησαν συ¬ 
νεχείς συγκεντρώσεις έξω από καταστήματα που προσλάμβαναν τέτοιους 
υπαλλήλους 20 . Καθημερινά γινόταν μοιράσματα και πικετοφορίες, παιζόταν 
μουσική, γινόταν συγκεντρώσεις και άλλες δράσεις 21 . Η στρατηγική των 
δράσεων αυτών γίνεται ξεκάθαρη σε ένα από τα συνθήματα της καμπάνιας: 
«αφού μας εκμεταλλεύεστε, θα σας κλείσου με». Στόχος κάθε τέτοιας δρά¬ 
σης είναι να προκληθεί απώλεια εσόδων στο κατάστημα και να δυσφημιστεί 
η αλυσίδα γενικότερα. Ταυτόχρονα, δημιουργήθηκε και ένας κάποιος ηθικός 
πανικός στα μμε, όταν συνειδητοποίησαν, για παράδειγμα, ότι φοιτητές από 
«καλές» μεσοαστικές οικογένειες ήταν «θύματα» του ίδιου προγράμματος 22 . 
Οι δράσεις υποχρέωσαν έτσι μεγάλες εταιρείες να βγουν από το πρόγραμμα 
προκειμένου να δυσφημιστούν και να δουν τα κέρδη τους να πέφτουν 23 . Η 
αλλαγή και η επέκταση των προγραμμάτων ννοΗτί^Γε σε τέτοιες εταιρείες, 


20 Δες πχ τη σελίδα ήΐΐρ://\Λ^ννν^.5θΙίθά.θΓ§.υΙ</ί3χοηοηη//ΐβηπ/966 

21 Δες κυρίως: Ηττρ://νννννν.όογεοττννοι·|<ί3ΐ·ε.οι·§/ 

22 Αυτό συνέβη όταν μια φοιτήτρια έσυρε την εταιρεία ΡουηάΙ&πά στα δικαστήρια, 
κατηγορώντας την για παραβίαση της Ευρωπαϊκής Σύμβασης για τα Ανθρώπινα 
Δικαιώματα. Η ενάγουσα έχασε σε πρωτόδικο επίπεδο, για να δικαιωθεί κατόπιν στο 
εφετείο, αλλά για τεχνικούς λόγους και όχι για καταστρατήγηση των ανθρώπινων 
δικαιωμάτων. 

23 Ηιτρ://Ιίδεοηη.οΓ§/ηβνν5/ήοΙΐ3ητΙ-δ2ΓΓβττ-ηυίτ-ν^οΓΐ<ί2Γθ-2ίτθΓ-άίΓβετ-2ετίοη-07072012 

ήταν ένα δίκοπο μαχαίρι για την κυβέρνηση, διότι, όπως φάνηκε, είναι πολύ 
πιο εύκολο να ασκηθεί πίεση στις εταιρείες αυτές, οι οποίες στηρίζονται στη 
δημόσια εικόνα τους, από πολύ λιγότερα άτομα από όσα θα χρειαζόταν, για 
παράδειγμα, για να αποκλειστούν τα γραφεία μιας εταιρείας ευρέσεως εργα¬ 
σίας. Το κίνημα ξαφνικά εξασφάλισε την ορατότητα του, χωρίς να αυξηθούν 
εκθετικά οι συμμετέχοντες σε αυτό. 

Από την άλλη πλευρά, καμιά από τις εταιρείες-μεσάζοντες που συμ¬ 
μετείχαν στο πρόγραμμα δεν έφτασαν ποτέ το ανακοινωμένο ποσοστό μο¬ 
νιμοποίησης του 5,5% των εργαζόμενων στα προγράμματα ννοιΊ<Ϊ3Γβ. Η κυ¬ 
βέρνηση, απεναντίας, σπατάλησε περί τα 435 εκατομμύρια λίρες για να τα 
θέσει σε εφαρμογή, και πρόκειται να δώσει σε ιδιωτικές εταιρείες ακόμα 
περισσότερα. Για παράδειγμα, η Ιη§ευ$, μέρος μιας πολυεθνικής εταιρείας 
που ίδρυσε η γυναίκα του πρώην πρωθυπουργού της Αυστραλίας, έχει να 
λαμβάνει περίπου 727 εκατομμύρια λίρες τα επόμενα πέντε χρόνια. Επίσης, 
σοβαροί αναλυτές έδειξαν ότι τα προγράμματα αυτά απέδιδαν περισσότερο 
σε πλουσιότερες περιοχές, όπου υπήρχε ήδη χαμηλό ποσοστό ανεργίας 24 . 

Εν όψει αυτής της καταφανούς αποτυχίας, και της πίεσης που άσκησε 
το κίνημα ενάντια στο ννοιΊ<ί3Γθ σε κάποιες τουλάχιστον από τις εταιρείες-πα- 
ρόχους, η κυβέρνηση ανανέωσε την πίεσή της προς την κατεύθυνση αυτή. Το 
Φλεβάρη του 2013, ανακοινώθηκαν οι ανανεωμένες ρυθμίζεις για το επίδομα 
ευρέσεως εργασίας, στις οποίες ο «εθελοντικός» χαρακτήρας της άμισθης 
εργασίας εξαφανίζεται και τυπικά πλέον, ενώ είναι πια στο χέρι της κυβέρνη¬ 
σης αν ένας άνεργος υποχρεωθεί να δουλέψει για να συνεχίσει να παίρνει το 
επίδομά του 25 . 

Τι διδάγματα και τι προοπτικές ανοίγονται από την πιο πρόσφατη 
προσπάθεια του Βρετανικού κράτους να επιβάλει το ννοΗ<ί3Γθ και τις αντιδρά¬ 
σεις που αυτή προκάλεσε; Καταρχάς πρέπει να σημειωθεί ότι στη βάση της 
επιβολής τέτοιας μορφής προγραμμάτων υπάρχουν κάποια κοινά χαρακτηρι¬ 
στικά: το πρώτο είναι η ίδια η ανάγκη των ανέργων να επιβιώσουν, ακόμα και 
ως άνεργοι, δηλαδή να συνεχίσουν να λαμβάνουν, με τον ένα ή τον άλλο τρό¬ 
πο, τα διάφορα επιδόματα. Απαίτηση δηλαδή εδώ δεν είναι τόσο η δουλειά, 
διότι όπως δείχνουν τα προγράμματα αυτά στην εφαρμογή τους, η δουλειά 
επιβάλλεται, μάλλον, παρά προσφέρεται: η αλυσίδα σουπερμάρκετ ΤΕ$(ΙΟ 
για παράδειγμα, διαφήμιζε δουλειά με απολαβές «το επίδομα ανεργίας συν τα 
εισιτήριά σου», όπως δήλωνε η καμπάνια. Επρόκειτο για «πολύτιμη εργασιακή 
εμπειρία» που ο/η ενδιαφερόμενος/η θα κέρδιζε δουλεύοντας τρία βράδια τη 

24 Ηΐΐρ://ν^ν^ν^.§υΕΓάί2Π.το.υΙ</ηβν^5/ά2ΐ:2ύΙο§/2012/ηον/27/άΕϋΕ-ννοΓΐ<-ρΓθ§ΓΕηηηηθ-ί3ίΙ- 

υΓ65 

25 Ηΐΐρ://ν^ν^νν.Ιθ§ί5ΐ3ΐίοπ.§ον.υΙ</υΙ<5ί/2013/276/ηπ3άβ 

βδομάδα για να κερδίζει το επίδομα ανεργίας του/της. Στο τέλος, η αλυσίδα 
σου υποσχόταν μια συνέντευξη για να προσληφθείς (όχι μόνιμα βέβαια). Μι¬ 
λάμε για δωρεάν εργασία, αν το καταλάβατε, και μάλιστα με τις ευλογίες της 
κυβέρνησης 26 . Για το λόγο αυτό, καμπάνιες όπως η αριστερίστικη Κί§ήτ το 
ννοΗ< («δικαίωμα στην εργασία» - υποστηριγμένη από το δοεώΙίετ ννοΗ<θΐ"$ 
Ρ^ττ/), έπεσαν εντελώς στο κενό μετά από κάποια σύντομα πυροτεχνήματα. 

Από την άλλη, φαίνεται πως το Βρετανικό κράτος επιτίθεται ξεκάθαρα 
σε αυτό που είναι γνωστό και στα καθ’ ημάς ως «άρνηση εργασίας». Με την 
εφαρμογή ενός πιλοτικού προγράμματος, περίπου οι μισοί «ωφελούμενοι» 
αρνήθηκαν να εμφανιστούν στην απλήρωτη «εθελοντική» εργασία τους 27 . Η 
απάντηση του κράτους ήταν απλή: τους έκοψε το επίδομα. Για το κράτος 
και την προπαγανδιστική του καμπάνια αυτό ήταν μια πολύ ευτυχής εξέλιξη, 
αφενός γιατί εξοικονόμησε τα λεφτά του επιδόματος και αφετέρου γιατί κα- 
τάφερε να «αποδείξει» ότι όλοι αυτοί ήταν ντεμέκ άνεργοι, που είχαν ήδη 
άλλα εισοδήματα και απλώς παρασιτούσαν στο κράτος. Για ένα κίνημα που 
το αφορά το χτύπημα της αποξενωμένης, εκμεταλλευτικής καπιταλιστικής 
εργασίας, αυτά είναι άσχημα νέα, διότι σημαίνει ότι το κράτος κατάφερε να 
χρησιμοποιήσει την στρατηγική της «άρνησης εργασίας» προς όφελος του 
για να απομονώσει κάποια πιο ριζοσπαστικά κομμάτια ανέργων, να διχάσει 
τις αντιδράσεις και να επιβάλλει μεγαλύτερη εργασιακή πειθαρχία. 

Γιατί το κάνει αυτό το Βρετανικό κράτος; Είναι δεδομένο ότι η κλασ¬ 
σική στρατηγική, που ήθελε τους ανέργους μια -περισσότερο ή λιγότερο 
ειδικευμένη - «δεξαμενή» εργατικών χεριών, είχε το μειονέκτημα ότι με τον 
καιρό οι άνεργοι βρήκαν τον τρόπο να αυτονομηθούν από την αγορά εργασί¬ 
ας με μια σειρά από τεχνικές (πχ την εξάρτηση από το επίδομα εργασίας, τις 
καταλήψεις στέγης, άτυπες ή «κλασσικές» κλπ). Θα μπορούσαμε να πούμε 
το ίδιο για την ελληνική περίπτωση: η στήριξη στην οικογένεια και την ιδιο¬ 
κτησία γης, στην παρατεταμένη φοίτηση στα πανεπιστήμια, στην προσωρινή 
και μαύρη εργασία, έδινε σε ένα μεγάλο μέρος των ανέργων μια «αυτονομία» 
από την οποία πήγαζε η πολυτέλεια του να «επιλέγουν» τις δουλειές που θα 
κάνουν. Αυτό για τα αφεντικά σημαίνει ένα απλό πράγμα: πως όσο μεγάλη 
και να είναι η δεξαμενή των ανέργων με τέτοιους όρους, δεν τους δίνει τη δυ¬ 
νατότητα να πιέσουν αποτελεσματικά αυτούς που ήδη εργάζονται. Το πρώ¬ 
το βήμα λοιπόν είναι να περισταλούν βίαια οι πόροι εκείνοι που επιτρέπουν 
στους εν δυνάμει εργαζόμενους να επιλέγουν αν θα δουλέψουν και που. Τα 
χαράτσια ως φόρος ιδιοκτησίας, οι περικοπές σε συντάξεις και μισθούς, η πε- 

26 Ηϋϋρ^/ν^νν^.ξυΕΓάίδπχο.υΙ^τοηηηηθηΐίδίΓθβ/ΙΟΙ 2/ίθύ/16/\Λ^θΓΐ<-ίΓββ-ΐ:β5το-ίού-Εάνθη 

27 Ηϋϋρ://\Λ^ν^ν^.ΐβΙθ§Γ2ρήχο.υΙ</ίϊη2ητθ/]'ού5/8993825/ΗΕΐί-οί-ύθηβΐΊΐ5-τΐ3ίηη2ηί5-Γθίυ5β- 
ϋο-άο-υηρώά-ννοι·|<.ΗίηηΙ 

ριστολή των επιδομάτων και παροχών πάσης φύσεως είναι μια σειρά μέτρων 
που φαινομενικά στόχο έχουν να αποπληρώσουν το δημόσιο χρέος. Ωστό¬ 
σο, η στόχευση και η σειρά με την οποία εφαρμόζονται φαίνεται ξεκάθαρα 
να έχει σαν στόχο να «κόψουν τις γέφυρες» στους σημερινούς ή αυριανούς 
ανέργους, και να τους αναγκάσουν να εργαστούν με κάθε τίμημα. 

Το δεύτερο βήμα είναι να βαθύνει και να πλατύνει η επίσημη ιδεο¬ 
λογία πίσω από αυτή την προσπάθεια, μια ιδεολογία που ήταν και ο βασικός 
μοχλός επιβολής των προγραμμάτων αυτών. Η κυβέρνηση και ο τύπος στη 
Βρετανία πέτυχε να διαχωρίσει τους φτωχούς σε εκείνους που «δεν το αξί¬ 
ζουν» γιατί είναι τίμιοι, εργατικοί, αλλά άτυχοι, και στο υπόλοιπο, τεράστιο, 
ποσοστό από ρεμάλια που τριγυρνάνε όλη μέρα, αράζουν και μασουλάνε 
το επίδομα ανεργίας 28 . Αν σας θυμίζει κάτι, είναι η γνωστή μας συνταγή των 
«ρετιρέ». Όπως φαίνεται, υπάρχουν ρετιρέ και στη φτώχεια. 

Οι αγώνες ενάντια στο ννοι1<ί3Γθ συνεχίζονται τη στιγμή που γράφο¬ 
νται αυτές οι γραμμές, και είναι δύσκολο να εκτιμήσουμε την έκβασή τους. 
Ωστόσο, πρέπει να σημειώσουμε, καταλήγοντας, ότι ακόμα και σε αυτή τη 
φάση των αγώνων, εξακολουθεί να υπάρχει το ερώτημα της σύνδεσης των 
αγωνιζομένων υποκειμένων. Ξανατίθεται δηλαδή το ερώτημα αν η στρατηγική 
του κινήματος πρέπει να είναι ένας αγώνας τον οποίο οι άνεργοι θα τραβή¬ 
ξουν μόνοι τους, ή αν θα δημιουργηθούν συμμαχίες με αγωνιζόμενους ερ¬ 
γαζόμενους. Ίσως αυτό να φαντάζει ρητορικό ερώτημα, αφού σε πολλά από 
τα κείμενα που ήδη κυκλοφορούν προτάσσεται η ενότητα της «εργατικής 
τάξης», όπως και αν νοείται αυτή. Από την άλλη, αρκετοί αριστεροί/φιλελεύ- 
θεροι δομούν ένα λόγο που μιλά αποκλειστικά για τους άνεργους, μέσα από 
ένα εθνικό αφήγημα των «δικών μας ανέργων». Το ερώτημα λοιπόν αυτό, 
πέρα από τη συνθηματολογία, μπορεί και πρέπει να λυθεί σε μοριακό επίπε¬ 
δο στις δράσεις που θα αναπτυχθούν: ο τρόπος με τον οποίο δηλαδή αντι¬ 
μετωπίζονται οι ήδη εργαζόμενοι/ες, περιπτωσιολογικά ίσως, μπορεί τελικά 
να αφήσει παρακαταθήκες για την εξέλιξη του κινήματος και την οικοδόμηση 
μιας οριζόντιας ταξικής αλληλεγγύης. 


28 Δες πχ τα εμετικά πρωτοσέλιδα της φυλλάδας 03ίΙγ ΕχρΓβ55, που κατηγορούσε 
άνεργες οικογένειες ως «παράσιτα»: Ηϋϋρ://νννννν.θχρι·655.εο.υΙ</ρο5ί5/ 

νίθνν/268681 /4Γη-5εΓουη§ίη§-ί3ΐτιίΙίθ5-ίη-Βπί3ίη 

Η συνέχιση της εργασίας με άλλα μέσα 

Για να είμαστε ξεκάθαροι: τα προγράμματα ννοΗ<ί&Γθ δεν είναι τίπο¬ 
τε άλλο από μια προσπάθεια να εξαναγκαστούν οι άνεργοι/ες στην εργασία. 
Ταυτόχρονα, είναι ένα εργαλείο για τα αφεντικά προκειμένου να κάμψουν 
τις εργατικές αντιστάσεις: μέσω τέτοιων προγραμμάτων, αφενός μπορούν να 
ελέγχουν πιο άμεσα την αγορά εργασίας, και μάλιστα να εξάγουν όφελος από 
αυτή. Αφετέρου, μέσα από τις απολύτως προσωρινές και κακοπληρωμένες 
τέτοιες θέσεις, καταφέρνουν να μειώσουν τις μόνιμες θέσεις εργασίας, ακόμα 
και σε κρίσιμους τομείς των υπηρεσιών, όπως τα νοσοκομεία. Τέλος, κατα¬ 
φέρνουν να διαχωρίσουν τους ανέργους σε εκείνους/ες που «προσπαθούν», 
δηλαδή δέχονται αδιαμαρτύρητα το νέο καθεστώς εργασίας, και σε κείνους/ 
ες που αντιστέκονται με οποιοδήποτε τρόπο, είτε συλλογικά είτε ατομικά. 

Είναι δεδομένο ότι με τις τελευταίες αναθεωρήσεις της Ευρωπαϊκής 
Στρατηγικής Απασχόλησης, η έμφαση στις κοινωνικές πολιτικές για την ανερ¬ 
γία μετακινείται από τις λεγάμενες «παθητικές» μορφές στήριξης (όπως πχ το 
επίδομα ανεργίας) προς τις λεγάμενες «ενεργητικές πολιτικές αγοράς εργασί¬ 
ας» (Α1.ΜΡ όπως γράφεται). Το επίδομα ανεργίας με λίγα λόγια μετατρέπεται 
στη γνωστή μας «επιταγή εργασίας» προς τους εργοδότες που προσλαμβά¬ 
νουν καταγεγραμμένους ανέργους. Στην αμέσως επόμενη παράγραφο του 
τελευταίου «μνημονίου», αναφέρεται πως η ελληνική κυβέρνηση δεσμεύεται 
στην «ρύθμιση πληθώρας ελαστικών μορφών εργασίας όπως εκ περιτροπής, 
ημιαπασχόληση, τηλε-εργασία, εργασία μέσω υπηρεσιών (ιδιωτικών εννοεί) 
ευρέσεως προσωρινής εργασίας [,..]» 29 . 

Το ννοΗά^τε λοιπόν είναι εδώ και φαίνεται να αποτελεί όχι ένα μνη- 
μονιακό πειραματισμό των αφεντικών, αλλά μια κομβική στρατηγική πειθάρ¬ 
χησης και εκμετάλλευσης του εργαζόμενου πληθυσμού. Ο δρόμος προς την 
επιβολή της εργασίας έχει ανοίξει, και μάλιστα προβάλλεται σαν μια φιλαν¬ 
θρωπική διέξοδος για το κράτος. Είναι σαφές ότι οι ΜΚΟ και τα «κοινωφε¬ 
λή» προγράμματα θα είναι ο δούρειος ίππος για τα σχέδια των αφεντικών. 
Το καθεστώς ξεκαθαρίζει καθώς προχωράμε: δήμαρχοι και τοπικοί άρχοντες 
συστήνουν ΜΚΟ και παίρνουν προγράμματα τα οποία στέλνουν εργαζόμε¬ 
νους τους ίδιους τους δήμους τους, η κυβέρνηση ουσιαστικά φοροαπαλάσσει 
τις ΜΚΟ, ο ιδεολογικός μηχανισμός των «κοινωνικών παντοπωλείων» και των 
«δομών ενάντια στη φτώχεια» είναι ήδη στη θέση του. Η επίθεση με όπλο 
την ανεργία μπορεί να ξεκινήσει. Ομως όπως επαναλαμβανόμενα δείχνει η 
ιστορία του καπιταλισμού, την πρώτη και την τελευταία λέξη θα την πουν οι 
αρνήσεις και οι αγώνες μας. 


29 Ηΐΐρ://θθθυι·ορΕ.θυ/θυι·ορθ2020/ράί/ηι·ρ/ηι·ρ_§ΓΘ6τθ_6η.ράί, σελ 37 












